title: তরাইনের যুদ্ধ

text: গজনি ফিরে আসার পর মুহাম্মদ ঘুরি পাল্টা আক্রমণের জন্য প্রস্তুতি নিতে শুরু করেন। লাহোর পৌছার পর তিনি পৃথ্বীরাজের কাছে আনুগত্য প্রকাশের আহ্বান জানিয়ে দূত পাঠান। পৃথ্বীরাজ এই আহ্বান প্রত্যাখ্যান করেন। পৃথ্বীরাজ এরপর অন্যান্য রাজপুত নেতাদেরকে তার পাশে দাড়নোর আহ্বান জানান।


title: তরাইনের যুদ্ধ

text: ইতিহাসবিদ ফিরিশতার মতে রাজপুত বাহিনীতে ৩,০০০ হাতি, ৩,০০,০০০ অশ্বারোহী ও পদাতিক সৈনিক ছিল। তবে এই সংখ্যা সঠিক সংখ্যার চেয়ে অনেক বেশি মনে করা হয়। মিনহাজ-ই-সিরাজ লিখেছেন যে মুহাম্মদ ঘুরির বাহিনীতে ১,২০,০০০ সশস্ত্র সৈনিক ছিল।


title: তরাইনের যুদ্ধ

text: মিত্ররা এসে উপস্থিত না হওয়ায় পৃথ্বীরাজ আরো কিছু সময় আশা করছিলেন। এই সংবাদ পাওয়ার পর মুহাম্মদ ঘুরি সন্ধি প্রস্তাব দিয়ে পৃথ্বিরাজকে চিঠি পাঠান। ভোর শুরু হওয়ার পূর্বে ঘুরি বাহিনী রাজপুতদের উপর আক্রমণ শুরু করে। মুহাম্মদ ঘুরি তার বাহিনীকে পাঁচটি ইউনিটে বিভক্ত করেন। চারটি ইউনিট রাজপুত বাহিনীর পার্শ্বভাগ ও পশ্চাতভাগ আক্রমণ করে। তার পার্শ্বভাগের আক্রমণগুলো ব্যর্থ হয় তবে লড়াই চলতে থাকে। রাজপুতদের সারি ভেঙে ফেলার জন্য মুহাম্মদ ঘুরি তার পঞ্চম ইউনিটকে পালানোর ভান করার আদেশ দেন। রাজপুতরা পিছু হটা ইউনিটকে আক্রমণ করে। এর ফলে পৃথ্বীরাজের বাহিনীর স্থিতিশীলতা নষ্ট হয়ে যায়। এসময় পার্শ্বভাগের আক্রমণের পাশাপাশি ঘুরিদের ১২,০০০ অশ্বারোহী আক্রমণ শুরু করে। এর ফলে রাজপুতরা পরাজিত হয়। পৃথ্বীরাজকে গ্রেপ্তার করা হয় এবং পরে মৃত্যুদণ্ড দেয়া হয়।


title: তরাইনের যুদ্ধ

text: মুহাম্মদ ঘুরির এই বিজয় ফলাফল নির্ধা‌রণী ছিল। ১১৯৩ সালে তিনি বিহার প্রদেশ জয় করে নেন। ১২০২ সালে তার বাহিনী বাংলা জয় করে ভারত বিজয় সম্পন্ন করে


title: রাজশাহী পলিটেকনিক ইনস্টিটিউট

text: রাজশাহী পলিটেকনিক ইনস্টিটিউট বাংলাদেশ রাজশাহীতে অবস্থিত একটি প্রাচীন সরকারি বহুমুখী কারিগরি শিক্ষা প্রতিষ্ঠান। ১৯৬৩ সালে এই পলিটেকনিক ইনস্টিটিউটটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।


title: রাজশাহী পলিটেকনিক ইনস্টিটিউট

text: ১৯৬৩ সালে কারিগরি ও বৃত্তিমূলক শিক্ষা গ্রহনের উদ্দেশ্যে রাজশাহীর সপুরাতে ১৮.৬৯ একর জমির উপর ১৮ লক্ষ টাকা ব্যয়ে রাজশাহী পলিটেকনিক ইন্সটিটিউট প্রতিষ্ঠিত হয়। জনাব বদরুল হুদা প্রথম অধ্যক্ষ হিসেবে নিযুক্ত হন।


title: রাজশাহী পলিটেকনিক ইনস্টিটিউট

text: রাজশাহী পলিটেকনিক ইনস্টিটিউট ক্যাম্পাস এ মোট ৭ টি ভবন সহ সুবিশাল এলাকা নিয়ে বিস্তৃত । এখানে ছেলেদের জন্য ২ টি হোষ্টেল এবং মেয়েদের জন্য ১ টি হোষ্টেল আছে।


title: রাজশাহী পলিটেকনিক ইনস্টিটিউট

text: বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে বিকাশের জন্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান বিষয়ে পাঠদানের জন্য একটি অকারিগরি (NonTech) শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। লিখিত পরীক্ষার প্রাপ্ত নম্বর ও এসএসসি পরীক্ষার প্রাপ্ত স্কোরের সমম্বয়ে এ ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইন্সটিটিউট নির্বাচন করা হয়। এভাবে প্রতি বছর রাজশাহী পলিটেকনিক ইনস্টিটিউটে প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা ৯৬০ হতে বৃদ্ধি করে ১৪৪০ জন ছাত্র-ছাত্রী ভর্তি হয়ে থাকে ।


title: রাজশাহী পলিটেকনিক ইনস্টিটিউট

text: রাজশাহী পলিটেকনিক ইনস্টিটিউট এর শিক্ষার্থীদের জন্য দুটি ছাত্রাবাস এবং একটি ছাত্রীনিবাস আছে ।


title: নাগর (দ্ব্যর্থতা নিরসন)

text: নাগর শব্দটি দ্বরা সাধারণত নদী, অঞ্চল, চলচ্চিত্রকে বোঝায়।


title: নাগর (দ্ব্যর্থতা নিরসন)

text:
নদী
চলচ্চিত্র
অঞ্চল
প্রাণী


title: পরমা উড়ালপুল

text:
পরমা উড়ালপুল কলকাতা তথা পশ্চিমবঙ্গের দীর্ঘতম উড়ালপুল। ৯ই আগস্ট ২০১৫ সালে এটি উদ্ভোধন করেন পশ্চিমবঙ্গের মুখ্যমন্ত্রী মমতা ব্যানার্জি। উড়ালপুলটি পার্ক সার্কাস সাতমাথা মোড় ও ই.এম বাইপাসকে যুক্ত করেছে। উড়ালপুলটির দৈর্ঘ্য ৪.৫ কিমি ও ৪ লেনের।উড়ালপুলটির কাজ শুরু হয়েছিল ২০১০ সালের ফেব্রুয়ারি মাসে। সব মিলিয়ে এটির দৈর্ঘ্য্য হবে ৯.২ কিলোমিটার। এর মধ্যে বাইপাস থেকে পার্ক সার্কাস পর্যন্ত ৪.২ কিলোমিটার। বাকিটা যাবে তপসিয়া থানার সামনে থেকে বেকবাগান, পার্ক সার্কাস এ জে সি বসু রোড উড়ালপুল থেকে সাত মাথার মোড়। এখনও পর্যন্ত শহরের এই দীর্ঘতম উড়ালপুলটির কাজে খরচ হয়েছে ৩২০ কোটি টাকা। তবে খরচ আরও কিছু বাড়তে পারে।
কলকাতা মেট্রোপলিটন ডেভেলপমেন্ট অথিরিটি (কেএমডিএ)-র চিফ এগ্জিকিউটিভ বিবেক ভরদ্বাজ জানিয়েছেন, পরমা আইল্যান্ডের দিক থেকে আসা উড়ালপুলটিকে এ জে সি বসু রোড উড়ালপুলের সঙ্গে যুক্ত করা হবে কংগ্রেস এগ্জিবিশন রোড, নাসিরুদ্দিন রোড দিয়ে বেকবাগানের কাছে। আর পুলিশ ট্রেনিং স্কুল (পিটিএস) থেকে সল্টলেক বা গড়িয়া যাওয়ার জন্য পার্ক সার্কাস সাত মাথার মোড়ের কাছে নতুন উড়ালপুলটি যুক্ত করে দেওয়া হবে এ জে সি বসু রোড উড়ালপুলের সঙ্গে। বাইপাস থেকে পার্ক সার্কাস সাত মাথার মোড়ে নেমে পার্ক স্ট্রিট, গড়িয়াহাট বা শিয়ালদহের দিকে যাওয়ার জন্য উড়ালপুলের একটি বাহু নামিয়ে দেওয়া হবে ওই সংযোগস্থলে। সেখান থেকে পার্ক সার্কাস কানেক্টর ধরার ব্যবস্থাও করা হবে। কারণ, ওই মোড় থেকে সেতুতে ওঠা-নামর জন্য দু’টি লেন যুক্ত করা হচ্ছে সেতুর সঙ্গে। তবে ৯ কিলোমিটারেরও বেশি দীর্ঘ এই সেতু থেকে মাঝখানে ওঠা-নামার জন্য পার্ক সার্কাস সাত মাথার মোড়ই এক মাত্র জায়গা।


title: পরমা উড়ালপুল

text: পার্ক সারকাস মোড় থেকে ই এম বাইপাস মুখি গাড়ি গুলি যাতে দ্রুত ই এম বাইপাস এ আসতে পারে সেই লক্ষে এই উড়ালপুলটি নির্মাণ করা হয়। ২০১০ সালে এই উড়ালপুলটির নির্মাণ শুরু হলেও এর নির্মাণে নানা বাধা আসে । ফলে কাজ সময় মত শেষ হয় না এবং নির্মাণ খরচ বৃদ্ধি পায়। । এটি তৈরিতে ৪৫০ কোটি টাকা(₹) খরচ হয়।


title: পরমা উড়ালপুল

text: উড়ালপুলটি নির্মাণ করেছে কেএমডিএ ও হিন্দুস্থান কন্সট্রাকসনস কোম্পানি।২০১০ সালে এর নির্মাণ শুরু হলেও তা বন্ধ হয়ে যায় ২০১৩ সালে পুনরায় নির্মাণ শুরু হয় ও ২০১৫ সালের শেষে এর উদ্ভোদন হয়।এর মোট দৈর্ঘ্য্য ৪.২ কিলোমিটার এবং উড়ালপুলের সংযোগ সড়ক সহ এর দৈর্ঘ্য্য হবে ৯.২ কিলোমিটার।এছাড়া উড়ালপুলটি কে এজেসি বোস রোড উড়ালপুল এর সঙ্গে যুক্ত করার জন্যে প্রায় ১ কিলোমিটার উড়ালপুল নির্মাণ করতে হবে।এই উড়ালপুলটি মোট চার লেনের।


title: মকরক্রান্তি

text: মকরক্রান্তি বা মকরক্রান্তি রেখা বা দক্ষিণ বিষুব হল দক্ষিণ গোলার্ধে অবস্থিত একটি অক্ষাংশীয় বৃত্ত, যার উপরে সূর্য দক্ষিণায়নের সময় (২১ ডিসেম্বর তারিখে) লম্বভাবে কিরণ দেয়। দক্ষিণ গোলার্ধের যত দূরত্ব পর্যন্ত সূর্য লম্বভাবে কিরণ দেয় তার মধ্যে মকরক্রান্তি রেখা সর্ব দক্ষিণে অবস্থিত। মকরক্রান্তি রেখার সমমান বিশিষ্ট উত্তর গোলার্ধের অক্ষাংশটি হলো কর্কটক্রান্তি রেখা। মকরক্রান্তি রেখা পৃথিবীর মানচিত্রে অঙ্কিত প্রধান পাঁচটি অক্ষাংশের একটি। ১০ জুন ২০১৮ পর্যন্ত রেখাটি ২৩°২৬′১২.৮″ (বা ২৩.৪৩৬৮৯°) অক্ষাংশে বিদ্যমান রয়েছে।


title: মকরক্রান্তি

text: মূল মধ্যরেখা থেকে শুরু করে পূর্বদিকে মকরক্রান্তি রেখা যেসকল এলাকার উপর দিয়ে গিয়েছেঃ


title: মকরক্রান্তি

text: পৃথিবীর স্থলভাগের অধিকাংশই উত্তর গোলার্ধে অবস্থিত, তাই মাত্র চারটি দেশ সম্পূর্ণরূপে মকরক্রান্তি রেখার দক্ষিণে অবস্থিত (পৃথিবীর মোট ৭৪ টি দেশ সম্পূর্ণরূপে কর্কটক্রান্তি রেখার উত্তরে অবস্থিত):


title: অ্যাঙ্গাস ফ্রেজার

text: অ্যাঙ্গাস রবার্ট চার্লস ফ্রেজার, এমবিই (; জন্ম: ৮ আগস্ট, ১৯৬৫) ল্যাঙ্কাশায়ারের উইগান এলাকায় জন্মগ্রহণকারী বিশিষ্ট সাবেক ইংরেজ আন্তর্জাতিক ক্রিকেটার ও সাংবাদিক। ফেব্রুয়ারি, ২০১৪ সালে ইংল্যান্ড দল নির্বাচক হিসেবে মনোনীত হয়েছিলেন অ্যাঙ্গাস ফ্রেজার। ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ বোলার ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিং করতেন। বর্তমানে তিনি মিডলসেক্স কাউন্টি ক্রিকেট ক্লাবের ক্রিকেট ব্যবস্থাপনা পরিচালকের দায়িত্ব পালন করছেন। ‘গাসি হিটার’ নামাঙ্কিত ব্যাট ব্যবহার করতেন তিনি। ১৯৯৬ সালের উইজডেন সংস্করণে তাঁকে বর্ষসেরা ক্রিকেটাররূপে ঘোষণা করা হয়।


title: অ্যাঙ্গাস ফ্রেজার

text: ল্যাঙ্কাশায়ারের বিলিঞ্জ হায়ার এন্ডে জন্মগ্রহণ করেন। এরপর লন্ডনের হ্যারো এলাকার গেটন হাইস্কুলে অধ্যয়ণ করেন তিনি। সমগ্র খেলোয়াড়ী জীবনে ফ্রেজার ৪৬ টেস্ট ও ৪২ ওডিআইয়ে অংশ নিয়েছেন। ক্রিকেট ধারাভাষ্যকার কলিন ব্যাটম্যান ফ্রেজার সম্পর্কে মন্তব্য করেন যে, বিশ্বস্ত, বুদ্ধিমান ও পরিশ্রমী বোলার ছিলেন।


title: অ্যাঙ্গাস ফ্রেজার

text: ল্যাঙ্কাশায়ারে জন্মগ্রহণ করলেও ১৯৮৪ থেকে ২০০২ সাল পর্যন্ত প্রথম-শ্রেণীর কাউন্টি ক্রিকেটে বৃহত্তর লন্ডনের প্রতিনিধিত্ব করেছেন তিনি। তন্মধ্যে ২০০১ থেকে ২০০২ সালে অবসরের পূর্ব-পর্যন্ত ক্লাবের অধিনায়কের দায়িত্বে ছিলেন।


title: অ্যাঙ্গাস ফ্রেজার

text: ১৯৯৩-৯৪ মৌসুমে ওয়েস্ট ইন্ডিজ সফরে স্মরণীয় সাফল্য পান। ব্রিজটাউনের বার্বাডোস টেস্টে স্বাগতিক ওয়েস্ট ইন্ডিজের বিপক্ষে ৮/৭৫ লাভের মাধ্যমে দলকে জয়লাভে সহায়তা করেন। এরফলে অর্ধ-শতকেরও অধিক সময় ব্রিজটাউনে ওয়েস্ট ইন্ডিজের অপরাজিত থাকার রেকর্ডে ছেদ ঘটে। প্রথম-শ্রেণীর ক্রিকেটে একই প্রতিপক্ষের বিপক্ষে পোর্ট অব স্পেন টেস্টে সেরা বোলিং পরিসংখ্যান গড়েন। ১৯৯৭-৯৮ মৌসুমে ত্রিনিদাদ ও টোবাগোয় অনুষ্ঠিত ঐ টেস্টে ৮/৫৩ লাভ করলেও ওয়েস্ট ইন্ডিজ জয় পায় ও কার্ল হুপার ম্যান অব দ্য ম্যাচের পুরস্কার লাভ করেন।


title: অ্যাঙ্গাস ফ্রেজার

text: ওডিআইয়ে নিজস্ব সর্বোচ্চ অপরাজিত ৩৮* করেন অস্ট্রেলিয়ার বিপক্ষে। ১০ নম্বরে ব্যাটিংয়ে নেমে স্টিভ ওয়াহ’র বলে বিশাল ছক্কা হাঁকালেও ১৯৯০-৯১ মৌসুমে স্বাগতিক অস্ট্রেলিয়ার কাছে ৩ রানের নাটকীয় পরাজয়ের স্বাদ পায় ইংল্যান্ড দল। ১৯৯৮ সালে সফরকারী দক্ষিণ আফ্রিকার বিপক্ষে চমকপ্রদ ব্যাটিং করেন। ওল্ড ট্রাফোর্ডে অনুষ্ঠিত টেস্টের দ্বিতীয় ইনিংসে শেষ উইকেটে রবার্ট ক্রফটের সাথে জুটি গড়ে খেলাটিকে ড্রয়ের দিকে নিয়ে যান।


title: অ্যাঙ্গাস ফ্রেজার

text: ২০০২ সালে ক্রিকেট খেলা থেকে অবসর নেয়ার পর ২০০৯ সাল পর্যন্ত ‘দি ইন্ডিপেন্ডেন্ট’ সংবাদপত্রে ক্রিকেট সংবাদদাতা হিসেবে কাজ করেন। পরবর্তীতে মিডলসেক্স ক্লাবের নতুন সৃষ্টপদ ক্রিকেট ব্যবস্থাপনা পরিচালক হিসেবে নিয়োগপ্রাপ্ত হন। এছাড়াও নিয়মিতভাবে বিবিসি‘র টেস্ট ম্যাচ স্পেশালে ও স্কাই স্পোর্টসে ক্রিকেট পণ্ডিতের ভূমিকায় অবতীর্ণ হয়ে থাকেন তিনি।


title: অ্যাঙ্গাস ফ্রেজার

text: বর্তমানে তিনি পিনার এলাকায় ‘আলেকজান্ডার’ এবং ‘বেথান’ নামীয় দুই সন্তান ও স্ত্রী সহযোগে বসবাস করছেন। ২০০৮ সালে জন লায়ন স্কুলের অনূর্ধ্ব-১৫ মিডলসেক্স স্কুলস অ্যাসোসিয়েশন কাউন্টি কাপে প্রথমবারের মতো ব্যবস্থাপকীয় ভূমিকায় অবতীর্ণ হন। ঐ বিদ্যালয়েই তার সন্তান অধ্যয়ণ করে। বর্তমানে অ্যাঙ্গাস মিডলসেক্স কাউন্টি ক্রিকেট ক্লাবের ক্রিকেট পরিচালক ও ইংল্যান্ড ক্রিকেট দলের প্রধান নির্বাচকের দায়িত্ব পালন করছেন।


title: জাতীয় সড়ক ১বি (ভারত, পুরাতন সংখ্যায়ন)

text:
১বি নং জাতীয় সড়ক (NH 1B) জম্মু ও কাশ্মীর রাজ্যেরর প্রধান প্রধান মহাসড়কগুলির একটি।
বাটোট থেকে খানবাল পর্যন্ত গেছে।এটি ২৭৪ কিমি দীর্ঘ।


title: মোহাম্মদ হারুন-উর-রশিদ

text: মোহাম্মদ হারুন-উর-রশিদ ("এম হারুন-উর-রশিদ" এবং "এম এইচ রশিদ" নামেও পরিচিত; জন্মঃ ১৯৩৯) বাংলাদেশের একজন বিশিষ্ট ইংরেজী ভাষা ও সাহিত্যের শিক্ষক, শিক্ষা প্রশাসক, কবি, সম্পাদক এবং অনুবাদক। তিনি বাংলাদেশে সুফিবাদ এবং সুফি সাহিত্যের একজন বিশিষ্ট লেখক এবং কলামিস্ট, সাংস্কৃতিক ও সাহিত্য সমালোচক।


title: মোহাম্মদ হারুন-উর-রশিদ

text: মোহাম্মদ হারুন-উর-রশিদ ১৯৩৯ সালের ২৮শে ডিসেম্বর ভারতের আসামের তিনশুকিয়ায় জন্মগ্রহন করেন। দ্বিতীয় মহাবিশ্ব যুদ্ধের সময় তাঁর প্রয়াত বাবা রহিমুদ্দিন আহমেদ আসাম বেঙ্গল রেলওয়ের একজন কর্মকর্তা ছিলেন যিনি চট্টগ্রামে বদলি হয়ে আসেন। তিনি তার ছোটবেলার জীবন পাহাড়তলির মনোরম পরিবেশে কাটান। যখন জাপানিরা চট্টগ্রামে বোমা ফেলে তাঁর বাবা তাঁদের পরিবারকে গ্রামের বাড়ি নবিনগর, ব্রাহ্মণবাড়িয়া পাঠিয়ে দেন। তাঁর গ্রামের বাড়ি তিতাস নদীর পাড়ে এবং এই গ্রাম্য পরিবেশ তাঁর চেতনাকে করেছে সমৃদ্ধ। তাঁর শিক্ষা জীবন শুরু হয়েছিলো তাঁর মা সেলিমা খাতুনের কাছে যিনি ওই গ্রামে একজন শিক্ষিত নারী ছিলেন। পরে গ্রামের একজন মাওলানা তার জন্য নিযুক্ত করা হয়।


title: মোহাম্মদ হারুন-উর-রশিদ

text: তাঁর পরিবার পরে পাহাড়তলিতে চলে আসে এবং তিনি ১৯৪৭ সালে পাহাড়তলির রেলওয়ে উচ্চ বিদ্যালয়ে ভর্তি হন। পরবর্তী বছর তাঁর পরিবার চট্টগ্রামে আসেন এবং তিনি চট্টগ্রাম কলেজিয়েট স্কুল এ ভর্তি হন। এখানে তিনি নবম শ্রেণী পর্যন্ত পড়ালেখা করেন এবং তার বাবা ব্রাহ্মণবাড়িয়া শহরে বদলি হয়ে যান। তিনি ১৯৫৫ সালে অন্নদা মডেল উচ্চ বিদ্যালয় থেকে ম্যাট্রিক পাশ করেন। তারপর তিনি ব্রাহ্মণবাড়িয়া কলেজে ভর্তি হন এবং তিনি ঢাকা বিশ্ববিদ্যালয়ের অধীনে কলা থেকে ১৯৫৭ সালে ইন্টারমিডিয়েটে পঞ্চম স্থান অধিকার করেন। তিনি ঢাকা বিশ্ববিদ্যালয় থেকে ১৯৬০ সাল এ সম্মান এবং ১৯৬১ সাল এ স্নাতক উত্তর শেষ করেন। তারপর তিনি ক্যামব্রিজ বিশ্ববিদ্যালয় (ফ্রিটজ উইলিয়াম কলেজ) থেকে ১৯৬৬ সাল এ স্নাতক এবং ১৯৭০ সাল স্নাকোত্তর করেন। সত্তর এর মাঝামাঝিতে তিনি ESOL প্রশিক্ষণের উদ্দেশ্যে হাওয়াই- এর ইস্ট ওয়েস্ট কেন্দ্রে যান এবং যুক্তরাষ্ট্রের বেশ কিছু গুরুত্বপূর্ণ ভাষা শিক্ষা বিষয়ক শিক্ষা প্রতিষ্ঠান পরিদর্শন করেন।


title: মোহাম্মদ হারুন-উর-রশিদ

text:
তিনি ১৯৬১ সালের শেষের দিকে তাঁর শিক্ষকতার জীবন শুরু করেন ব্রাক্ষণবাড়িয়া কলেজে প্রভাষক হিসাবে। ১৯৬২ সালের ৪ই ফেব্রুয়ারি তিনি EPJES-এ যোগদান করেন এবং ইসলামিক ইন্টারমিডিয়েট কলেজে (বর্তমানে কাজী নজরুল ইসলাম কলেজ নামে পরিচিত) পাঠদান শুরু করেন। তারপর তিনি সরকারি বৃত্তি নিয়ে ক্যামব্রিজ-এ উচ্চশিক্ষার জন্যে গমন করেন। তিনি ইংরেজী সাহিত্যে ত্রিপ্স করেন এবং ১৯৬৬ সালে বি এ স্নাতক করেন। ফেরার পর তিনি ঢাকা কলেজে প্রভাষক হিসেবে যোগদান করেন এবং সহযোগি অধ্যাপক হিসেবে পদোন্নতি পান ৬ই মে ১৯৬৮ সালে।
ইস্ট পাকিস্তান সিনিয়ির এডুকেশন সার্ভিসের সদস্য হিসেবে মনোনয়নের আগে পর্যন্ত তিনি জিন্নাহ কলেজে (বর্তমান তিতুমীর কলেজে) শিক্ষকতা করেন। ১৯৭২ সালের ৩রা জুলাই তিনি সিলেটের এম সি কলেজে সহযোগি অধ্যাপক হিসাবে যোগদান করেন। তিনি ১৯৮১ সালের ২৪-এ জুলাই অধ্যাপক হিসেবে পদোন্নতি পান। ১৯৭৯ থেকে ১৯৮০ সাল পর্যন্ত তিনি আলজেরিয়ার আনাবা বিশ্ববিদ্যালয়ে শিক্ষকতা করেন। ১৯৮৫ সালের ১৪ই মে তিনি চট্টগ্রাম বিশ্ববিদ্যালয় থেকে বিরতি নেন এবং সেই দিনই জাহাঙ্গিরনগর বিশ্ববিদ্যালয়ে যোগদান করেন।


title: মোহাম্মদ হারুন-উর-রশিদ

text: তিনি বিচারপতি সাহাবুদ্দীন আহমদের শাসনামলে ১৯৯১ সালের ৭ই ফেব্রুয়ারি বাংলা একাডেমী মহাপরিচালক হিসেবে দায়িত্ব গ্রহণ করেন। চার বছর পর তিনি জাহাঙ্গীরনগর বিশ্ববিদ্যালয়ে ফিরে যান। ১৯৯৮ সালে তিনি ঐচ্ছিক অবসরে যান। তিনি অধ্যাপনা বিরতি নিয়ে একটি জাতীয় ইংরেজী ভাষায় প্রকাশিত সাপ্তাহিক ম্যাগাজিন ঢাকা কুরিয়ার-এর প্রধান সম্পাদকের পদ গ্রহণ করেন। তার সীমিত সাংবাদিক জীবনের পরিসমাপ্তি ঘটিয়ে তিনি ইংরেজীর অধ্যাপক হিসাবে নর্থ সাউথ বিশ্ববিদ্যালয়-এ যোগদান করেন। তিনি সেখানে ৮ বছর শিক্ষকতা করেন।। তারপর তিনি দারুল এহসান বিশ্ববিদ্যালয়ের উপদেষ্টা এবং ইংরেজীর অধ্যাপক হিসেবে যোগদান করেন। তিনি ২০১৫ সালের ২৮শে ফেব্রুয়ারি পর্যন্ত চট্টগ্রাম আন্তর্জাতিক ইসলামিক বিশ্ববিদ্যালয়ে শিক্ষকতা করেন।


title: মোহাম্মদ হারুন-উর-রশিদ

text: ২৪ বছর বয়সে তিনি তার কাজিন মুর্শিদা বেগম কে বিয়ে করেন। তার ২ ছেলে ও ১ মেয়ে আছে। ১৯৪৫ সাল এ ক্যান্সার এ আক্রান্ত হয়ে তিনি মারা যান। সেই বছর তিনি শিরিন ইয়াসমিন খান কে বিয়ে করেন। এ স্ত্রীর সাথে তার কোন সন্তান নাই।


title: মোহাম্মদ হারুন-উর-রশিদ

text: বাংলা একাডেমি এর মহাপরিচালক হিসেবে নিয়োগ প্রশাসক হিসেবে তাঁর কর্মজীবনের একটি গুরুত্বপূর্ণ অধ্যায়। সাগ্রহের সাথে তিনি মহান উদ্যোগের সঙ্গে যুক্ত হন, যা ছিল একটি বড় কর্মযজ্ঞ । এরপূর্বে তিনি তার যোগ্যতার পরিচয় দেন বেশি কিছু বিশ্ববিদ্যালয় হলের প্রভোস্ট হিসেবে যার মধ্যে রয়েছে চট্টগ্রাম বিশ্ববিদ্যালয়ের এফ রহমান হল (১৯৮০-১৯৮২),শাহাজালাল হল (১৯৮৩-১৯৮৫) এবং জাহাঙ্গিরনগর বিশ্ববিদ্যালয়ের এম এইচ হল (১৯৯০-১৯৯১)। সৃজনশীল কাজের জন্যে জাতীয়ভাবে বাংলা একাডেমি একটি বিশাল ক্ষেত্র। তিনি একাডেমির গবেষণায় গুরুত্ব আরোপ করেন, বিশেষ করে অভিধানে, যার জন্য প্রয়োজন হয় সম্পাদনা কর্ম ও ব্র্যান্ডিং। তিনি বাংলা একাডেমিতে দায়িত্ব প্রাপ্ত অবস্থায় ইংরেজি থেকে বাংলা অভিধান বের করেন যা পরবর্তিত সবচেয়ে বেশি বিক্রি হয়। বরেণ্য শিল্পী কাইয়ুম চৌধুরি এ প্রচ্ছদ তৈরি করেছিলেন এবং সব ডিকশনারি একই ডিজাইনে শুধু রং এ ভিন্নতা ছিল। তাঁর সময়ে তিনি তিনটি অভিধান প্রকাশ করেন। তিনি বিশিষ্ট বাক্তি যেমন ডঃ মুহম্মদ শহিদুল্লাহ, কায়কোবাদ, ফররুখ আহমেদ এবং কাজী নজরুল ইসলাম এর জীবনি প্রকাশ করেন। এই সময়ে বাংলা একাডেমিকে ভারতের আনন্দ সাহিত্য পুরস্কার দেয়া হয় যা একাডেমির কাউন্সিল গ্রহণ করতে সবিনয় অপারগতা প্রকাশ করে। বাংলা একাডেমি এই সময়ে দুটো নতুন হাইডেলবার্গ প্রিন্টিং মেশিন ক্রয় করেন এবং এই সময়ে প্রেসে নিযোজিত কর্মচারীদের সরকারি পেনশনের আওতায় আনার উদ্যোগ গ্রহণ করেন। তার দায়িত্বকালে তরুনদের জন্য একটি নতুন কার্যক্রম 'তরুন লেখক প্রকল্প' শুরু হয়।


title: মোহাম্মদ হারুন-উর-রশিদ

text: নান্তেস, ফ্রান্সে অনুষ্ঠিত জেনারেল এ্যাসেম্বলিতে ১৯৮৪ সালে তিনি জেনেভার ওয়ার্ল্ড ইউনিভার্সিটি সার্ভিস ইন্টারন্যাশনাল এর প্রধান হিসাবে নির্বাচিত হন। তার পূর্বে দক্ষিণ এশিয়া থেকে কেবলমাত্র দুইজন ব্যক্তিত্ব এই পদটি অলংকিত করেছেন যারা হলেন ভারতের সাবেক রাষ্ট্রপতি ডঃ জাকির হুসেইন এবং পাকিস্তানের সাবেক শিক্ষামন্ত্রী ডঃ এইচ কুরেশি। জাতিসংঘের ৪২তম অধিবেশনের মানবাধিকার কমিশনে তিনি ওয়ার্ল্ড ইউনির্ভাসির্টি সার্ভিসের প্রতিনিধি দলের নেতৃত্ব প্রদান করেন।


title: মোহাম্মদ হারুন-উর-রশিদ

text: ১৯৯৮ সালে দুই বছরের জন্য তিনি বাংলাদেশ এশিয়াটিক সোসাইটির প্রেসিডেন্ট হিসেবে নিযুক্ত হন। ২০০৭ সালে তিনি দুই বছরের জন্য বাংলা একাডেমির প্রেসিডেন্ট নিযুক্ত হন। তিনি ৫ই আগস্ট ২০১৫ সালে ওয়াইল্ড টিম (ওয়াইল্ড লাইফ ট্রাস্ট অফ বাংলাদেশ) এর চেয়ারম্যান নির্বাচিত হন।


title: মোহাম্মদ হারুন-উর-রশিদ

text: ১৯৮৮ সালে আন্তর্জাতিক ভ্রমণ কার্যক্রমের অধিনে মার্কিন যুক্তরাষ্ট্রের সরকারের আমন্ত্রনে বিভিন্ন বিশ্ববিদ্যালয় পরিদর্শন করেন। বাংলাদেশ এশিয়াটিক সোসাইটির প্রেসিডেন্ট থাকাকালে ইরানি সরকারের আমন্ত্রনে ১৯৯৯ সালে তিনি দুইজন সহকর্মীসহ এনসাইক্লোপিডিয়া প্রোগ্রাম পরিদর্শনে যান।


title: মোহাম্মদ হারুন-উর-রশিদ

text: সুফি সাধক সৈয়দ রশীদ আহমদ জৌনপুরি এর সাথে দেখা হওয়া মোঃ হারুন-উর-রশিদের জীবনের একটি উল্লেখযোগ্য ঘটনা। সৈয়দ রশীদ আহমেদ জৌনপুরি ছিলেন শাহ কেরামত আলী জৌনপুরির দৌহিত্র যিনি ১৯ শতকে বাংলা এবং আসামে ইসলাম প্রচার করেন। তিনি তাঁকে গুরু হিসাবে গ্রহণ করেন। তিনি তাঁর কাছ থেকে সুফিবাদের মৌলিক বিষয়গুলো শেখেন এবং মারেফতের মূল বিষয়গুলো অনুশীলন করেন যা ছাড়া তার গুরু বলেছেন ইসলামের সৌন্দর্য দেখা যায় না। তারপর তিনি তার শিক্ষা সম্পর্কে নোট লেখেন। তিনি তার গুরুর মৃত্যুর আগে পর্যন্ত তার সাথে ছিলেন। তিনি ২০০৩ সালে তার গুরুর বাণী ও বক্তৃতা সংগ্রহ করে “সংলাপ সমগ্র” প্রকাশ করেন। তাঁর গুরুর মৃত্যুর ১২ বছর পর তিনি ২০১৩ সালে সৈয়দ রশীদ আহমদ জৌনপুরি স্মারক গ্রন্থ প্রকাশ করেন।


title: মোহাম্মদ হারুন-উর-রশিদ

text: মোঃ হারুন-উর-রশিদ এর অবদান প্রধানত কবিতা, অনুবাদ এবং সুফিবাদ বিষয়ক কর্মে ।


title: রাগিনী খান্না

text: রাগিণী খান্না হলেন একজন ভারতীয় চলচ্চিত্র ও টিভি অভিনেত্রী। তিনি একাধারে নানান ধরনের রিয়ালিটি শো - যেমন "ইন্ডিয়াস বেস্ট ড্রামাবাজ" (২০১৩) ও "গ্যাংস্ অব হাসিপুর" (২০১৪)-এর উপস্থাপিকাও হয়েছেন। "ভাস্কার ভারতী"র ভারতী ও "শাসুরাল গেঁদা ফুল"-এর সুহানা কিশোর বাজপাই তথা সুহানা কাশ্যেরপ চরিত্র হিসেবে তিনি সমাধিক পরিচিত।


title: রাগিনী খান্না

text: রাগিণী খান্না এনডিটিভি ইমাজিনে তাঁর প্রথম সিরিয়াল ধারাবাহিক নাটক "রাধা কি বেটিয়াঁ কুছ কার্ দিখায়েগি"তে "রাগিণী শর্মা" হিসেবে অভিনয় করেন। ২০০৯ সালে তিনি সনি টিভিতে একটি কমেডি অনুষ্ঠান "ভাস্কার ভারতী"তে অভিনয় করেন। রাগিণী খান্নাকে "১০ কা দমের" একটি পর্বে অতিথি হিসেবেও দেখা গিয়েছিলো, যাতে তিনি এক লাখ রুপি জিতেছিলেন এবং তা একটি দাতব্য সংস্থায় দান করেন। তাঁকে ইমাজিন টিভির আরো একটি শো ‘"বিগ মানিঃ ছোটা পার্দা বাড়া গেম’ নামক অনুষ্ঠানেও অতিথি হিসেবে দেখা যায়।


title: রাগিনী খান্না

text: ২০১০ সালে রাগিণী খান্নাকে স্টার প্লাসের একটি নাটক "শাসুরাল গেঁদা ফুলে" সোহানা চরিত্রে অভিনয় করেন। তিনি ইন্ডিয়ার জনপ্রিয় শো "কৌন বনেগা ক্রোড়পতি ৪"এরও একটি বিশেষ পর্বে আবির্ভূত হন। সাল ২০১০-এর ডিসেম্বরে রাগিণীকে "ঝালাক দেখ্‌লা জা"র (ভারতীয় নৃত্যানুষ্ঠান) ৪র্থ পর্বেও দেখা যায়, যেখানে ১৪ফেব্রুয়ারি ২০১১ সালে তিনি ৯ম স্থান দখল করেন। ২০১১ সালে তিনি জি টিভির একটি গানের প্রতিযোগিতামূলক অনুষ্ঠান "স্টার ইয়া রকস্টার"এ গায়িকা হিসেবেও অংশগ্রহণ করেন। রাগিণীর পরবর্তী প্রজেক্ট ছিলো "ঝালাক দেখ্‌লা জা"র ৫ম পর্বে উপস্থাপনা করা। তিনি লাইফ ওকে’র আরো একটি শো "মে লক্ষ্মী তেরে আঙ্গান কি"তে অতিথি চরিত্রে অভিনয় করেন। ২০১৩ সালের জানুয়ারি মাসে লাইফ ওকে’র রাগিণীকে দেখা যায় একটি কুকারি শো ‘"ওয়েলকাম – বাজি মেহমান-নওয়াজি কি"’তে।


title: রাগিনী খান্না

text: ২০১১ সালে রাগিনী রাকেশ ওমপ্রকাশ মেহরা’র "তিন থে ভাই" একটি কমেডি ছবির মাধ্যমে প্রথমবারের মত বলিউডে আত্মপ্রকাশ করেন। ২০১৩ সালে তিনি আরো একটি পাঞ্জাবি ছবি "ভাজি ইন প্রব্লেম"-এ কাজ করেন। ছবিটি বক্স অফিসে ভালো সারা ফেলে। খান্না নওয়াজউদ্দিন সিদ্দিক এর বিপরীতে পুষ্পেন্দ্র মিশরার "ঘুমকেতু" ছবিতেও চুক্তিবদ্ধ হন, যা প্রথমে অনেক সমালোচনার মুখে পড়ে, পরে ২০১৪ সালে ছবিটি মুক্তি দেয়া হয়।


title: রাগিনী খান্না

text: খান্নার পিতামাতা হলেন প্রভীন খান্না ও কামিনী খান্না। তিনি তাঁদের দ্বিতীয় সন্তান। তাঁর বড় ভাই অমিত খান্নাও হলেন একজন অভিনেতা, যিনি "ইয়ে দিল চাহে মোর" নামের একটি ধারাবাহিক নাটকে কাজ করেন তাঁর মাতা, কামিনী খান্না হলেন একজন লিখিকা, মিউজিক ডাইরেক্টর, গায়িকা, উপস্থাপিকা ও সাথে 'বিউটি উইথ এস্ট্রোলজি'র স্থাপিকা। তিনি ক্লাসিক্যাল গায়িকা নির্মলা দেবী ও চল্লিশের দশকের নায়ক অরুণ আহুজার নাতনী। তিনি বলিউড তারকা গোবিন্দের ভাইঝি এবং ক্রুশ্না অভিষেক(অভিনেতা, স্ট্যান্ড-আপ কৌতুকাভিনেতা), আর্তি সিংহ (টিভি অভিনেত্রী) এবং সৌম্য সেথ (টিভি অভিনেত্রী)-এর চাচাত বোন। ২০১৫ সালের অক্টোবর মাসে রাগিনীর পিতা মৃত্যুবরণ করেন।


title: রাগিনী খান্না

text: রাগিনী ২০১০ সালে স্টার প্লাসের ‘"দিওয়ালী দিলো কি"’ নামের দীপাবলি উদযাপন অনুষ্ঠানের উপস্থাপনা করেন। ২০১১ সালে রাগিনী খান্না বলিউডের একটি বৈজ্ঞানিক কল্পকাহিনীভিত্তিক "রা-ওয়ান" ছবির (অভিনয়ে শাহরুখ খান ও কারিনা কাপুর) গানের মোড়ক উম্মোচন অনুষ্ঠানেও উপস্থাপিকার ভূমিকা পালন করেন। একই বছরে রাগিনী স্টার প্লাসের আরো একটি দিপাবলি’র অনুষ্ঠান ‘দিওয়ালি রিশ্তো কি মিঠাস’-এ উপস্থাপনায় নিয়োজিত হন এবং একই অনুষ্ঠানে বিভিন্ন অংশে দায়িত্ব পালন করেন।


title: রাগিনী খান্না

text: রাগিনী খান্না তাঁহার মাতা কর্তৃক প্রতিষ্ঠিত ‘বিউটি উইথ এস্ট্রলজি’ নামের একটি প্রতিষ্ঠানের ব্র্যান্ড এম্বেসেডর হিসেবে রয়েছেন। ইন্ডিয়ার ৯২.৭ বিগ এফএম রেডিওতে ‘সেহের’ নামক একটি অনুষ্ঠান এই প্রতিষ্ঠান কর্তৃক পরিচালিত হয়। প্রাত্যহিক সকালের আধ্যাত্মিকতা ও ভালো থাকার উপকরণ এই সেহের অনুষ্ঠানটির আলোচ্য বিষয়। ২০১০ সালে, রাগিনী ফ্রিটো-লে ইন্ডিয়া’স কঞ্জুমারের ‘"কুরকুরে স্পেন্ড টাইম উইথ ফ্যামিলি"’ শিরোনামের কেম্পেইনে বিচারক নিয়োজিত হন। রাগিনী ২০১১ সালে ক্যাচ ফূড কর্তৃক আয়োজিত ‘"মিক্স এন্ড ড্রিঙ্ক"’ কেম্পেইনেরও ব্র্যান্ড এম্বেসেডর হিসেবে নিয়োগ প্রাপ্ত হন। ২০১৩ সালে তিনি হামদার্দ ডিভিশন কর্তৃক ‘"মাই রুহআফ্‌জা স্টোরি"’ নামের একটি কেম্পেইনেও তাঁকে দেখা গিয়েছিলো। "ওয়েলকাম".


title: মিনহাজ-ই-সিরাজ

text: মিনহাজ আল-সিরাজ জুজজানি (জন্মঃ ১১৯৩) (পূর্ণ নাম আবু উসমান মিনহাজউদ্দিন বিন সিরাজউদ্দিন) ছিলেন ১৩শ শতাব্দীর একজন পার্সিয়ান ইতিহাসবিদ। তিনি ঘুরি রাজধানী শহর ফিরোজকোহে জন্মগ্রহণ করেছিলেন। এটি সেসময় ঘুর প্রদেশের অংশ ছিল।


title: মিনহাজ-ই-সিরাজ

text: ১২২৭ সালে মিনহাজ-ই-সিরাজ প্রথমে উচ ও এরপর দিল্লিতে আসেন। তিনি ছিলেন দিল্লির মামলুক সালতানাতের প্রধান ইতিহাসবিদ। তিনি ঘুরি রাজবংশের উপর লেখালেখি করেছেন। এছাড়াও তিনি সুলতান নাসিরউদ্দিন মাহমুদের জন্য "তাবাকাত-ই-নাসিরি" রচনা করেছিলেন।


title: তেজগাঁও সরকারি উচ্চ বিদ্যালয়

text: তেজগাঁও সরকারি উচ্চ বিদ্যালয় ঢাকা শহরের অন্যতম বিখ্যাত এক শিক্ষা প্রতিষ্ঠান।এটির দুইটি শাখা রয়েছে। প্রভাতি শাখা এবং দিবা শাখা। প্রভাতি শাখায় ১ম শ্রেণি থেকে ৫ম শ্রেণি পর্যন্ত ছেলে-মেয়ে উভয়ই পৃথক শ্রেণিকক্ষে এবং শুধুমাত্র মেয়েদের জন্য ৬ষ্ঠ থেকে ১০ম পর্যন্ত রয়েছে। দিবা শাখা ৩য় শ্রেণি হতে ১০ম শ্রেণি পর্যন্ত শুধুমাত্র ছেলেদের জন্য বরাদ্দ।


title: তেজগাঁও সরকারি উচ্চ বিদ্যালয়

text: শিক্ষা একজন মানুষকে তার সুপ্ত মানসিক শক্তি উন্মোচনে সহায়তা করে। আবার একটি দেশের অর্থনীতির বুনিয়াদ গঠন এবং তার ক্রমোন্নতির জন্য প্রকৃত শিক্ষা হয়ে ওঠে একটি অনিবার্য উপাদান। এই উদ্দেশ্যে তেজগাঁও সরকারি উচ্চ বিদ্যালয় ১৯৩৫ সালে ঢাকা শহরের প্রাণকেন্দ্রে স্থাপন করা হয়। এটি ঢাকার ফার্মগেটে অবস্থিতইহার একটি গৌরবময় অতীত রয়েছে। প্রথম থেকে শুরু করে আজ পর্যন্ত এই বিদ্যালয় শিক্ষা প্রতিষ্ঠানের জগতে তার ভাবমূর্তি সমানভাবে ধরে রেখেছে।


title: তেজগাঁও সরকারি উচ্চ বিদ্যালয়

text: তেজগাঁও পলিটেকনিক হাই স্কুল থেকে তেজগাঁও সরকারি উচ্চ বিদ্যালয়। এর সাথে আরেকটি নাম আরেকটি ব্যঞ্জনা জনাব নূর মোহাম্মদ। যুগে যুগে যাদের পদধুলিতে ধন্য এ দেশ তিনি তাদেরই একজন। স্বাধীনতা সংগ্রামের প্রথম শহীদ লুৎফর রহমান-কে যিনি ১৯৬৯ সালে এ বিদ্যালয় থেকেই এসএসসি পাস করেছিলেন।


title: তেজগাঁও সরকারি উচ্চ বিদ্যালয়

text:
তেজগাঁও সরকারি উচ্চ বিদ্যালয়। ১৯৮১ সালে এর জাতীয়করণ হলেও ১৯৫৫ সাল থেকে এর যাত্রা শুরু। তখন একজন প্রধান শিক্ষক ও দুজন সহকারী প্রধান শিক্ষকের অধীনে তেজগাঁও পলিটেকনিক্যাল হাই স্কুলের বালক ও বালিকা শাখা চলতো। ১৯৫৫ সালে স্কুলের জন্য ভাওয়াল রাজার দানকৃত ২২ বিঘা জমি কোন ক্ষতিপূরণ ছাড়াই তৎকালীন সরকার হুকুম দখল করে নেয়। স্কুল নেই, আছে শুধু কয়েকজন ছাত্র, ম্যানেজিং কমিটি এবং কয়েকজন শিক্ষক। বিদ্যালয়ের এ ক্রান্তিলগ্নে ভাসমান নাম সর্বস্ব স্কুলটির দায়িত্বভার গ্রহণ করেন প্রতিষ্ঠাতা প্রধান শিক্ষক জনার নূর মোহাম্মদ। তিনি বিভিন্ন জায়গায় স্কুলের একটু জায়গার জন্য ধর্ণা দিতে শুরু করলেন। এ কাজে তাঁকে সহযোগিতা করেন মরহুম ডাঃ টি আহম্মদ এবং মরহুম দোহা। পাকিস্তানের তৎকালীন স্পিকার মরহুম তমিজ উদ্দিন খানের প্রত্যক্ষ সহযোগিতায় অবশেষে তিনি পি.আই এর খালি জায়গায় স্কুল করার অনুমতি পেলেন। কিছুদিন পর আজম খান পাকিস্তানের গভর্নর হলে স্কুলের মাথায় নেমে আসে এক মহাবিপদ সংকেত। ২৪ ঘন্টা সময় দেয়া হল স্কুল সরিয়ে নিতে। তিনি আবারও ছুটলেন স্কুলটিকে বাঁচানোর জন্য। এ সময় আবার পাশে এসে দাঁড়ালেন তমিজ উদ্দিন খান সাহেব। তিনি স্কুলের ছাত্র-ছাত্রীদের কথা গভর্নরকে বোঝাতে সক্ষম হলেন। বেঁচে গেল স্কুল। এর সাথে তৎকালীন জেনারেল ওমরাও খানের নাম শ্রদ্ধার সাথে স্মরণ করতে হয়। সেই থেকে শুধুই সামনের দিকে এগিয়ে গেছে স্কুল, স্কুলের অবস্থান সম্পর্কে আর কাউকে ভাবতে হয় নি।
বিদ্যালয়টিতে একটি এল টাইপ তিনতলা ভবন, একটি দোতলা ভবন ও একটি পাঁচতলা ভবন রয়েছে। তিনতলা ভবনের নিচতলায় প্রধান শিক্ষকের কক্ষ, সহকারী প্রধান শিক্ষকদ্বয়ের কক্ষ, অফিস কক্ষ, রেকর্ড রুম, শিক্ষক মিলনায়তন ছাড়াও আটটি কক্ষে শ্রেনির কাজ পরিচালিত হয়। দ্বিতীয় তলায় গার্হস্থ্যবিজ্ঞান ল্যাব, মহিলাদের নামাযের কক্ষ, পরীক্ষা নিয়ন্ত্রণ কক্ষ, পদার্থবিজ্ঞান ল্যাব, রসায়ন ল্যাব, জীববিজ্ঞান ল্যাব ছাড়াও ছয়টি কক্ষে শ্রেণির কাজ পরিচালিত হয়। তিনতলায় রয়েছে শুধুমাত্র ছাত্রীদের জন্য চৌদ্দটি শ্রেণিকক্ষ এবং ওয়াশরুম। ভবনটির পূর্ব ও পশ্চিম দিকে রয়েছে উঠানামার সিড়ি।


title: তেজগাঁও সরকারি উচ্চ বিদ্যালয়

text: দোতলা ভবনটির নিচতলার ছয়টি কক্ষের একটিতে নিরাপত্তার দায়িত্বে নিয়োজিত আনসার বাহিনীর আবাসিক কক্ষ। বাকী পাঁচটি স্টোর হিসেবে ব্যবহৃত হচ্ছে। দোতলার ছয়টি কক্ষে শ্রেণির কাজ পরিচালিত হয়। উক্ত ভবনটির সাথে তিনতলা ভবনের সংযোগ রয়েছে একটি ছোট ব্রীজের মাধ্যমে।


title: তেজগাঁও সরকারি উচ্চ বিদ্যালয়

text: পাঁচতলা ভবনের নিচতলায় রয়েছে একটি হলরুম। দোতলায় রয়েছে তিনটি শ্রেণিকক্ষ এবং স্কাউট ডেন। তিনতলায় রয়েছে একটি মাল্টিমিডিয়া ক্লাসরুম ও সুবিশাল লাইব্রেরি। চারতলায় রয়েছে একটি মাল্টিমিডিয়া ক্লাসরুম ও কম্পিউটার ল্যাব ও রেডক্রিসেন্ট কক্ষ। পাঁচতলায় রয়েছে একটি ছোট হলরুম, একটি শ্রেণিকক্ষ এবং গার্লস গাইড অফিস। তাছাড়া অত্র ভবনে পূর্বদিকে নিচতলা থেকে পাঁচতলা পর্যন্ত রয়েছে ছাত্র-ছাত্রীদের জন্য আধুনিক টয়লেট।


title: তেজগাঁও সরকারি উচ্চ বিদ্যালয়

text: পাঁচতলা ভবনের নিচে পশ্চিম পাশে একটি শেড তৈরি করে দশটি পানির কল বসিয়ে ছাত্র-ছাত্রীদের জন্য হাতমুখ ধোয়ার সুব্যবস্থা করা হয়েছে। তিনতলা ভবনের তিনতলায় এবং নিচতলায় পানির লাইনে ফিল্টার বসিয়ে করা হয়েছে বিশুদ্ধ পানির সুব্যবস্থা। বিদ্যালয়টিতে রয়েছে পরিবেশ বান্ধব অসংখ্য ফলজ, বনজ ও ঔষধী বৃক্ষ। তিনটি ভবনের মাঝে রয়েছে ছাত্র-ছাত্রীদের জন্য খেলার মাঠ। প্রতিটি ভবনেই রয়েছে পানি সরবরাহ ব্যবস্থা ও বৈদ্যুতিক লাইন।


title: তেজগাঁও সরকারি উচ্চ বিদ্যালয়

text: ছাত্র-ছাত্রীদের টিফিন তৈরির জন্য আধুনিক সুযোগ-সুবিধা সম্বলিত কোন ক্যাফেটেরিয়া ভবন না থাকলেও একটি টিনশেড ঘরে গ্যাস লাইন সংযোগ দিয়ে শিক্ষার্থীদের মধ্যাহ্নকালীন টিফিন কর্মসূচী চালু করা হয়েছে।


title: তেজগাঁও সরকারি উচ্চ বিদ্যালয়

text: শিক্ষার্থীদেরকে একবিংশ শতাব্দীর চ্যালেঞ্জ মোকাবিলার উপযোগী রূপে গড়ে তোলা।


title: তেজগাঁও সরকারি উচ্চ বিদ্যালয়

text: শিক্ষার্থীদেরকে সুনাগরিক হিসেবে গড়ে তোলা।


title: তেজগাঁও সরকারি উচ্চ বিদ্যালয়

text: শিক্ষার্থীদের শারীরিক ও মানসিক বৃত্তিগুলোর সুষম বর্ধনে সহায়তা করা।


title: তেজগাঁও সরকারি উচ্চ বিদ্যালয়

text: শিক্ষার্থীদের সুপ্ত মেধা ও প্রতিভার বিকাশ সাধন।


title: তেজগাঁও সরকারি উচ্চ বিদ্যালয়

text: একবিংশ শতাব্দীর বর্তমান বৈশ্বিক প্রেক্ষাপটে জীবন আরো প্রতিযোগিতামূলক হয়ে উঠেছে অভূতপূর্ব, অগ্রগামী, গতিশীল বিজ্ঞান ও প্রযুক্তিগত বৈচিত্র্যের জন্য। দক্ষ, শিক্ষিত, কৌশলী এবং সম্ভাবনাময় ব্যক্তিই দরকার এই গতিশীল ও বৈচিত্র্যময় পরিবেশের সঙ্গে খাপ খাওয়ানোর জন্য। এই দায়িত্ব যথাযথভাবে পালনের শপথ নিয়ে তেজগাঁও সরকারি উচ্চ বিদ্যালয় আধুনিক ও বিশ্বমানের মানসম্মত শিক্ষা ছাত্র-ছাত্রীদের প্রদান করছে।


title: তেজগাঁও সরকারি উচ্চ বিদ্যালয়

text: ১. http://www.tghs.edu.bd/


title: অনন্তপুর জেলা

text: অনন্তপুর জেলা হল ভারতের অন্ধ্রপ্রদেশ রাজ্যের রায়ালসীমা অঞ্চলের একটি জেলা। এই জেলার সদর শহর হল অনন্তপুর। ২০১১ সালের জনগণনা অনুসারে, এই জেলার জনসংখ্যা ৪,০৮৩,৩১৫। এর মধ্যে ২৮.০৯% শহরাঞ্চলীয় জনবসতি। এই জেলার সাক্ষরতার হার ৬৪.২৮%। আয়তনের দিক থেকে অনন্তপুর জেলা অন্ধ্রপ্রদেশের বৃহত্তম এবং ভারতের ৭ম বৃহত্তম জেলা।


title: অনন্তপুর জেলা

text: অনন্তপুর জেলার ভূখণ্ডটি অতীতে বিজয়নগর সাম্রাজ্যের একটি গুরুত্বপূর্ণ অংশ ছিল। এই সাম্রাজ্যের পতনের পর, ব্রিটিশরা এই অঞ্চল দখল করে নেয়। ১৮৮২ সালে অনন্তপুরম জেলা গঠিত হয়। স্যার টমাস মুনরো ছিলেন এই জেলার প্রথম কালেক্টর।


title: অনন্তপুর জেলা

text: আয়তনের দিক থেকে অনন্তপুর জেলা অন্ধ্রপ্রদেশের বৃহত্তম জেলা। এই জেলার আয়তন । এই জেলার আয়তন জাপানের শিকোকু দ্বীপের আয়তনের প্রায় সমান।


title: অনন্তপুর জেলা

text: অনন্তপুর জেলার উত্তর দিকে কুর্নুল জেলা, পূর্ব দিকে কাডাপা জেলা, দক্ষিণপূর্ব দিকে চিত্তুর জেলা এবং দক্ষিণপশ্চিম দিকে কর্ণাটক রাজ্য অবস্থিত। এই জেলাটি রাজ্যের রায়ালসীমা অঞ্চলের অন্তর্গত।


title: অনন্তপুর জেলা

text: অনন্তপুর জেলার উত্তর ও মধ্যাঞ্চলে একটি উচ্চ মালভূমি রয়েছে। এই মালভূমি অঞ্চলের মাটি বৃহদাকার গ্র্যানাইট পাথরে গঠিত। এর মধ্যে মধ্যে নিচু পাহাড়ও দেখা যায়। জেলার দক্ষিণাঞ্চল আরও পার্বত্যময়। এখানে মালভূমির উচ্চতা সমুদ্রপৃষ্ঠ থেকে । ছয়টি নদী এই জেলার উপর দিয়ে প্রবাহিত। এগুলি হল: পেন্নার, চিত্রবতী, বেদবতী, পাপঘ্নী, স্বর্ণমুখী ও তাডাকালেরু। জেলার গড় বার্ষিক বৃষ্টিপাতের পরিমাণ ৩৮১ মিলিমিটার।


title: অনন্তপুর জেলা

text: জেলাসদর অনন্তপুর হায়দ্রাবাদ থেকে ৩৪৫ কিলোমিটার, পার্শ্ববর্তী রাজ্য কর্ণাটকের রাজধানী বেঙ্গালুরু থেকে ২০০ কিলোমিটার দূরে অবস্থিত। উভয় শহরের সঙ্গেই ৭ নং জাতীয় সড়কের মাধ্যমে অনন্তপুর যুক্ত। নিকটবর্তী বিমানবন্দর হল বেঙ্গালুরু আন্তর্জাতিক বিমানবন্দর।


title: অনন্তপুর জেলা

text: ২০১১ সালের জনগণনা অনুসারে, অনন্তপুর জেলার জনসংখ্যা ৪,০৮৩,৩১৫। এই জেলার জনসংখ্যা লেবানন রাষ্ট্র বা মার্কিন যুক্তরাষ্ট্রের ওরেগণ রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৫২তম। জেলার জনঘনত্বের হার । ২০০১-২০১১ দশকে এই জেলায় জনসংখ্যা বৃদ্ধির হার ১২.১৬%। অনন্তপুর জেলায় লিঙ্গানুপাতের হার প্রতি ১০০০ পুরুষে ৯৭৭ জন মহিলা এবং সাক্ষরতার হার ৬৪.২৮%।


title: অনন্তপুর জেলা

text: অনন্তপুর জেলার নগরাঞ্চলীয় জনসংখ্যা ৩,৬৪০,৪৭৮, যা মোট জনসংখ্যার ২৫.২৬%। অনন্তপুর জেলায় ৮৬৬টি গ্রাম আছে। এই জেলার প্রধান কথ্য ভাষা হল তেলুগু। যদিও উর্দু ও কন্নড় ভাষারও প্রচলন রয়েছে। তেলুগু ও উর্দু এই জেলার সরকারি ভাষা। অনন্তপুর অন্ধ্রপ্রদেশের সেই ১৩টি জেলার অন্যতম যেখানে উর্দু সরকারি দ্বিতীয় ভাষা। এই জেলার প্রধান ধর্মীয় গোষ্ঠীগুলি হল হিন্দু (৩,২২৫,১৫৬), মুসলমান (৩৮৯,২০১ বা ১০.৭%) ও খ্রিস্টান (২০,৭৭০)।


title: অনন্তপুর জেলা

text: ২০০৭-২০০৮ সালে ইন্টারন্যাশানাল ইনস্টিটিউট ফর পপুলেশন সায়েন্সেস অনন্তপুর জেলার ৩৭টি গ্রামের ১০০৯টি বাড়িতে একটি সমীক্ষা চালায়। এই সমীক্ষা থেকে জানা যায়, ৯৪.১% বাড়িতে বিদ্যুৎ সংযোগ রয়েছে, ৯৯.৫% বাড়িতে পরিশ্রুত পানীয় জল সরবরাহ করা হয়, এবং ৬১.৩% পাকা বাড়িতে বাস করে। এই জেলার ৩১.৪% বালিকার বিবাহ বিবাহযোগ্য বয়সে (১৮ বছর বয়স) পৌঁছানোর আগেই হয়ে যায়। ৮৮.২% অধিবাসীর একটি বিপিএল রেশন কার্ড রয়েছে।


title: অনন্তপুর জেলা

text: বেঙ্গালুরু-চেন্নাই ও বেঙ্গালুরু-হায়দ্রাবাদ শহরগুলির মধ্যবর্তী অংশে অবস্থান এবং প্রচুর জমির জন্য অনন্তপুর জেলা শিল্পের দিক থেকে যথেষ্ট সম্ভাবনাময়। ২০০৬ সালে ভারত সরকার দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। অন্ধ্রপ্রদেশের যে ১৩টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে, এই জেলা সেগুলির মধ্যে অন্যতম।


title: অনন্তপুর জেলা

text: অনন্তপুরে প্রচুর পরিমাণে ডলোমাইট ও আকরিক লৌহ পাওয়া যায়।


title: অনন্তপুর জেলা

text: ৫০ মেগাওয়াটের একটি সৌর তাপবিদ্যুৎ কেন্দ্র এই জেলায় স্থাপিত হয়েছে। জওহরলাল নেহেরু জাতীয় সৌর মিশনের অধীনস্থ এই বিদ্যুৎ কেন্দ্রটির নাম মেঘা সৌরবিদ্যুৎ কেন্দ্র। এটি দেশের ৭টি সৌর তাপবিদ্যুৎ কেন্দ্রের অন্যতম।


title: অনন্তপুর জেলা

text: অনন্তপুর জেলার ধর্মবরম অঞ্চলটি হস্তনির্মিত পিওর সিল্ক শাড়ির জন্য বিখ্যাত। এটি একটি গুরুত্বপূর্ণ রেশম বাণিজ্য কেন্দ্র। এই অঞ্চলের অধিবাসীদের একটি বড়ো অংশের জীবিকার সঙ্গে রেশমশিল্প যুক্ত।


title: অনন্তপুর জেলা

text: অনন্তপুর জেলার তাডিপত্রী অঞ্চল গ্র্যানাইট ও সিমেন্ট শিল্পের জন্য বিখ্যাত। এই শহরের কাছে আলট্রা টেক সিমেন্ট এবং লারসেন অ্যান্ড টাব্রোর একটি অন্যতম প্রধান ইউনিট রয়েছে।


title: অনন্তপুর জেলা

text: অনন্তপুর জেলার অধিবাসীদের জীবিকা শিল্পের সঙ্গে সঙ্গে কৃষির সঙ্গেও জড়িত। ভারতীয় উপদ্বীপের বৃষ্টিচ্ছায় অঞ্চলে অবস্থিত হওয়ায় এই অঞ্চলে বৃষ্টিপাত খুব কম হয়। এখানকার প্রধান শস্য হল চীনাবাদাম, সূর্যমুখী, ধান, তুলো, ভুট্টা, কাঁচালঙ্কা, সীম, আখ, রেশমগুটি ইত্যাদি। অনন্তপুর শহরটি ‘চীনাবাদামের শহর’ নামে পরিচিত।


title: অনন্তপুর জেলা

text: অনন্তপুর জেলার পুত্তপারতি অঞ্চলে বিশিষ্ট অধ্যাত্মগুরু সত্য সাঁই বাবার আশ্রম অবস্থিত। আশ্রম কর্তৃক এই শহরটি একটি প্রধান পর্যটন কেন্দ্রের রূপ পেয়েছে।


title: অনন্তপুর জেলা

text: অনন্তপুর জেলা ৫টি রাজস্ব বিভাগে বিভক্ত। এগুলি হল: অনন্তপুর, ধর্মাবরম, কাদিরি, কল্যাণদূর্গ ও পেনুকোন্ডা। কাদিরি ও কল্যাণদূর্গ বিভাগদুটি ২০১৩ সালে গঠন করা হয়। এই রাজস্ব বিভাগগুলি আবার ৬৩টি মণ্ডলে বিভক্ত।


title: অনন্তপুর জেলা

text: নিচের সারণিতে অনন্তপুর জেলার মণ্ডলগুলির তালিকা দেওয়া হল:


title: অনন্তপুর জেলা

text: অনন্তপুর জেলা একটি গুরুত্বপূর্ণ শিক্ষাকেন্দ্র। এখানে একাধিক উল্লেখযোগ্য শিক্ষাপ্রতিষ্ঠান, বিদ্যালয়, কলেজ ও বিশ্ববিদ্যালয় রয়েছে। অনন্তপুর শহরটিও একটি গুরুত্বপূর্ণ শিক্ষাকেন্দ্র। অনন্তপুরের কয়েকটি বিখ্যাত শিক্ষাপ্রতিষ্ঠান হল:


title: লক্ষীপুর পলিটেকনিক ইনস্টিটিউট

text:
লক্ষীপুর পলিটেকনিক ইনস্টিটিউট ()
বাংলাদেশের লক্ষীপুরে অবস্থিত একটি সরকারি বহুমুখী কারিগরি শিক্ষা প্রতিষ্ঠান। ২০০৬ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।


title: লক্ষীপুর পলিটেকনিক ইনস্টিটিউট

text: ২০০৬ সালে কারিগরি ও বৃত্তিমূলক শিক্ষা গ্রহনের উদ্দেশ্যে লক্ষীপুর পলিটেকনিক ইন্সটিটিউট প্রতিষ্ঠিত হয়। এবং ঐ বছর থেকেই শিক্ষাকার্যক্রম শুরু হয়।


title: লক্ষীপুর পলিটেকনিক ইনস্টিটিউট

text: লক্ষীপুর পলিটেকনিক ইনস্টিটিউট লক্ষীপুর জেলা শহর থেকে ২ কিলোমিটার পূর্বে বাইশমারা নামক স্থানে অবস্থিত। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, দুইতলা বিশিষ্ট দুইটি ওয়ার্কশপ সহ ২৩ টি ল্যাব রয়েছে। এছাড়াও অধ্যক্ষ বাস ভবন, দুইতলা স্টাফ কোয়ার্টার, একটি "শহীদ মিনার", একটি সাব স্টেশন ও একটি পাম্প হাউজ রয়েছে।


title: লক্ষীপুর পলিটেকনিক ইনস্টিটিউট

text: বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। লিখিত পরীক্ষার প্রাপ্ত নম্বর ও এসএসসি পরীক্ষার প্রাপ্ত স্কোরের সমম্বয়ে এ ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইন্সটিটিউট নির্বাচন করা হয়। এভাবে প্রতি বছর লক্ষীপুর পলিটেকনিক ইনস্টিটিউট এ প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা অনুযায়ী 600 জন ছাত্র-ছাত্রী ভর্তি হয়ে থাকে।


title: ৭ম জাতীয় চলচ্চিত্র পুরস্কার (বাংলাদেশ)

text: ৭ম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৭ম আয়োজন; যা ১৯৮২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৩ সালের ২৩ জানুয়ারি সোনার গাঁও হোটেলে আয়োজিত এক অনুষ্ঠানের মাধ্যমে পুরস্কার বিতরণ করা হয়। এই বছর ১৬টি শাখায় পুরস্কার প্রদান করা হয়। শ্রেষ্ঠ ছবিসহ ৪টি শাখায় কোন পুরস্কার দেয়া হয়নি।


title: সাতক্ষীরা পলিটেকনিক ইন্সটিটিউট

text: সাতক্ষীরা পলিটেকনিক ইন্সটিটিউট বাংলাদেশের একটি নতুন কারিগরি শিক্ষা প্রতিষ্ঠান । এই প্রতিষ্ঠানটি ২০০২ সালে প্রতিষ্ঠিত হয় । এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৬টি বিভাগ চলমান রয়েছে।


title: সাতক্ষীরা পলিটেকনিক ইন্সটিটিউট

text: সাতক্ষীরা সদর থানাধীন নৈসর্গিক সৌন্দর্য মন্ডিত ঐতিহ্যবাহী লাবসা গ্রামে সাতক্ষীরা- যশোর মহাসড়ক সংলগ্ন প্রাচীর ঘেরা সুরম্য পাঁচতলা ভবনে অবস্থিত সাতক্ষীরা জেলার কারিগরি শিক্ষার সর্বোচ্চ এই বিদ্যাপীঠ। এর আয়তন ২.০৫ একর।


title: মুন্সিগঞ্জ পলিটেকনিক ইন্সটিটিউট

text:
মুন্সিগঞ্জ পলিটেকনিক ইনস্টিটিউট
বাংলাদেশের মুন্সিগঞ্জের মিরকাদিমে অবস্থিত একটি সরকারি বহুমুখী কারিগরি শিক্ষা প্রতিষ্ঠান। ২০০৬ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে। এখানে ৮টি টেকনোলজি আছে ।


title: মুন্সিগঞ্জ পলিটেকনিক ইন্সটিটিউট

text: ২০০৬ সালের ২২ জুলাই কারিগরি ও বৃত্তিমূলক শিক্ষা গ্রহনের উদ্দেশ্যে মুন্সিগঞ্জ পলিটেকনিক ইন্সটিটিউট প্রতিষ্ঠিত হয়। এবং ঐ বছর থেকেই শিক্ষাকার্যক্রম শুরু হয়। জনাম বিল্লাল হোসেন প্রতিষ্ঠাকালীন অধ্যক্ষ ছিলেন।


title: মুন্সিগঞ্জ পলিটেকনিক ইন্সটিটিউট

text: মুন্সিগঞ্জ পলিটেকনিক ইনস্টিটিউট মুন্সিগঞ্জ জেলার মিরকাদিম নামক স্থানে অবস্থিত। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, দুইতলা বিশিষ্ট দুইটি ওয়ার্কশপ সহ ২৩ টি ল্যাব রয়েছে। এছাড়াও অধ্যক্ষ বাস ভবন, দুইতলা স্টাফ কোয়ার্টার, একটি "শহীদ মিনার", একটি সাব স্টেশন ও একটি পাম্প হাউজ রয়েছে।


title: মুন্সিগঞ্জ পলিটেকনিক ইন্সটিটিউট

text: বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। লিখিত পরীক্ষার প্রাপ্ত নম্বর ও এসএসসি পরীক্ষার প্রাপ্ত স্কোরের সমম্বয়ে এ ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইন্সটিটিউট নির্বাচন করা হয়। এভাবে প্রতি বছর লক্ষীপুর পলিটেকনিক ইনস্টিটিউট এ প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা অনুযায়ী ৩৮৪ জন ছাত্র-ছাত্রী ভর্তি হয়ে থাকে।


title: পিটিভি বলান

text: পিটিভি বলান হল পিটিভি নেটওয়ার্ক লিমিটেড কর্তৃক পরিচালিত একটি টেলিভিশন চ্যানেল। চ্যানেলটি মূলতঃ বেলুচি ভাষায় আঞ্চলিক অনুষ্ঠামালাসমূহ সম্প্রচার করে থাকে। পিটিভি বলান ২০০৫ সালের ১৪ আগষ্ট তারিখে আনুষ্ঠিকভাবে সম্প্রচার শুরু করে। চ্যানেলটির উদ্বোধন করেন তৎকালীন প্রধানমন্ত্রী শওকত আজিজ।


title: পাকিস্তান টেলিভিশন কর্পোরেশন

text: পাকিস্তান টেলিভিশন কর্পোরেশন (; রিপোর্টিং নাম: পিটিভি) হল একটি সরকারী এবং বাণিজ্যিকভাবে সম্প্রচারকারী টেলিভিশন নেটওয়ার্ক চ্যানেল। চ্যানেলটি রাষ্ট্রায়ত্ত নিয়ন্ত্রিত মেগা কর্পোরেশন একটি অংশবিশেষ হিসেবে সর্বসাধারনের সেবার নিমিত্তে নিবেদিত। এটির সদর দপ্তর পাকিস্তানের ইসলামাবাদ অবস্থিত।


title: পাকিস্তান টেলিভিশন কর্পোরেশন

text: পিটিভি দক্ষিণ এশিয়া, পূর্ব এশিয়া ও মধ্যপ্রাচ্য, আফ্রিকা, ইউরোপ এবং উত্তর আমেরিকা মধ্যে উপগ্রহের মাধ্যমে দেখতে পাওয়া যাচ্ছে। নির্বাচিত অনুষ্ঠানমালাসমূহ প্রাইম টিভি চ্যানেলে ২০০৬ সালের ২২শে এপ্রিল পর্যন্ত যুক্তরাজ্য, ইউরোপ এবং উত্তর আমেরিকায় (পিটিভির সঙ্গে অংশীদারিত্বমূলকভাবে) দেখা যায়। ২০০৬ সালের ২২ এপ্রিল তারিখে পাকিস্তান টেলিভিশন কর্পোরেশনের আয়োজনে আমেরিকাসহ বিশ্বের বিদেশী দর্শকদের জন্য সরাসরি সম্প্রচার শুরু করে। অবশেষে ২০১৬ সালের জানুয়ারীতে এটি পরিপূর্ণভাবে বাস্তবায়িত হয়।


title: পাকিস্তান টেলিভিশন কর্পোরেশন

text: পিটিভি নিম্নলিখিত চ্যানেল পরিচালনা করে থাকে:


title: ইসলামী শিল্পের যাদুঘর, দোহা

text: ইসলামী শিল্পের যাদুঘর (, ) কাতারের রাজধানী দোহায় অবস্থিত একটি জাদুঘর। এই জাদুঘরটি স্থপতি আই. এম. পাই নকশা করেছেন।


title: ইসলামী শিল্পের যাদুঘর, দোহা

text: ইসলামী শিল্পের যাদুঘরের মূল ভবনের পেছনে একটি ২৮০,০০০ বর্গমিটার বিশিষ্ট পার্ক রয়েছে। পাঁচতলা বিশিষ্ট এই জাদুঘরে রয়েছে একটা উপহারের দোকান, পাঠাগার, শ্রেণীকক্ষ এবং একটি ২০০-আসন বিশিষ্ট থিয়েটার। নামায পরা ও ওযু করার জন্য জাদুঘরে রয়েছে বিশেষ স্থান। এছাড়া জাদুঘরে আছে রেস্টুরেন্ট, যেখানে আরবি খাবারের পাশাপাশি ফরাসি, ভূমধ্যসাগরীয় অঞ্চলের খাবার পাওয়া যায়।


title: ইসলামী শিল্পের যাদুঘর, দোহা

text: জাদুঘরটির স্থাপত্য প্রাচীন ইসলামী স্থাপত্য দ্বারা প্রভাবিত। তথাপি এর রয়েছে অনন্য স্থাপনাশৈলী। এই স্থাপনা শৈলীর ভবন এই অঞ্চলে এটাই প্রথম। জাদুঘরে ইসলামী শিল্পকলার বিশাল সংগ্রহ রয়েছে। এছাড়া গবেষণা ও পড়ার জন্য আছে পাঠাগার। সাবিহা আল খেমির ২০০৬ থেকে ২০০৮ পর্যন্ত জাদুঘরটির প্রতিষ্ঠাতা নির্বাহী পরিচালক ছিলেন।


title: ইসলামী শিল্পের যাদুঘর, দোহা

text: মিউজিয়াম অব ইসলামিক আর্ট ৪৫,০০০ বর্গমিটার এলাকাজুড়ে অবস্থিত। স্থানটি আসলে একটা কৃত্রিক উপদ্বীপ, এখান থেকে দোহা উপসাগরের দক্ষিণ প্রান্ত দেখা যায়। জাদুঘরটির নির্মাণ কাজ ২০০৬ সালে শেষ হয়, কিন্ত পরবর্তীকালে কয়েকবার জাদুঘরের অভ্যন্তরীণ নকশায় পরিবর্তন করা হয়। তবে আনুষ্ঠানিকভাবে ২০০৮ সালের ২২ নভেম্বরে জাদুঘরটি উদ্বোধন করা হয়। জনসাধারণের জন্য উন্মুক্ত করা হয় ২০০৮ সালের ৮ ডিসেম্বরে।


title: ইসলামী শিল্পের যাদুঘর, দোহা

text: জাদুঘরটির স্থপতি ছিলেন আম. এম. পাই। এসময় তাঁর বয়স ছিল ৯১ বছর। নকশা করার পূর্বে আই. এম. পাই প্রায় ছয় মাস ধরে মুসলিম বিশ্ব ভ্রমণ করেন মুসলিম স্থাপত্য ও ইতিহাস সম্পর্কে জ্ঞান লাভের জন্য। এছাড়া তিনি ইসলামিক ইতিহাস ও ঐতিহ্য সম্পর্কে পড়ালিখা করেন। জাদুঘরের জন্য প্রস্তাবিত সবগুলো স্থানকে অগ্রাহ্য করে আই. এম. পাই কাতার কর্তৃপক্ষের কাছে একটি নতুন স্থানের আবেদন জানান। এর কারণ ছিল এমন একটি স্থানে জাদুঘরটি নির্মাণ করা যাতে জাদুঘরের উপরে ভবিষ্যতে স্থাপনা দখলের সম্ভাবনা না থাকে। পরবর্তিতে জাদুঘরটি দোহা উপসাগরের উপর নির্মিত হয়। এর পাশে নির্মাণ করা হয় একটি পার্ক। পাই কর্তৃপক্ষকে অনুরোধ করেন লুভর জাদুঘর নকশায় তাঁর সহকারী প্রতিষ্ঠান উইলমোট এন্ড অ্যাসোসিয়েটসকে এই কাজে নিয়োগ দেবার জন্য। অনুমতি পাবার পরে এই কাজে আরোক নিযুক্ত হয় ভবনের আলো নকশাকারী প্রতিষ্ঠান আইসোমেট্রিক্ত লাইটিং + ডিজাইন, পরিবেশ সংরক্ষণ বিষয়ক নকশা প্রতিষ্ঠান এভি কনসালটেন্টস। কাঠামোগত নকশার জন্যে কাজ করেছে লেসলি এ. রবার্টসন অ্যাসোসিয়েটস।


title: ব্যাটিং অর্ডার

text: ব্যাটিং অর্ডার () বিশ্বের অন্যতম জনপ্রিয় খেলা ক্রিকেটের একটি পরিভাষা। এটি কোন ব্যাটসম্যানের ব্যাট করার পর্যায়ক্রম। ব্যাটিং উদ্বোধন করা থেকে শুরু করে শীর্ষ পর্যায়, মাঝারি পর্যায় বা স্তর থেকে নিম্ন পর্যায় পর্যন্ত এর ব্যাপ্তি। অর্থাৎ, কোন দলের ইনিংসে ব্যাটসম্যানদের ধারাবাহিকভাবে খেলায় অংশগ্রহণের প্রক্রিয়াবিশেষ। ইনিংসে সর্বদাই দুইজন ব্যাটসম্যান যে-কোন সময়ে অবস্থান করবেন। দলের ইনিংস সম্পন্ন করার লক্ষ্যে এগারো খেলোয়াড়ের সকলকেই ব্যাট করার প্রয়োজন পড়ে। ব্যতিক্রম হিসেবে রয়েছে ডিক্লেয়ার বা অন্য যে-কোন কারণে ইনিংসের সমাপ্তি।


title: ব্যাটিং অর্ডার

text: ব্যাটিং অর্ডারকে বিভিন্ন ভাগে বিভক্ত করা যেতে পারে:


title: ব্যাটিং অর্ডার

text: সাধারণতঃ খেলা শুরুর পূর্বেই এগারো খেলোয়াড়ের ব্যাটিং অর্ডার সাজানো থাকে। কিন্তু খেলা চলাকালীন প্রয়োজনে পরিবর্তন করা যায়। প্রত্যেক খেলোয়াড়ের বিশেষত্ব; অবস্থানে স্বাচ্ছন্দ্যবোধ; দক্ষতা; অন্য ব্যাটসম্যানদের সাথে সাযুজ্যতা; খেলার অবস্থা ইত্যাদি বিবেচনাপূর্বক প্রয়োজনে দল রক্ষণাত্মক কিংবা আক্রমণধর্মী খেলোয়াড়কে ইনিংসে নামানোর ক্ষেত্রে এ সিদ্ধান্ত নিয়ে থাকে।


title: ব্যাটিং অর্ডার

text: দলের অধিনায়ক খেলা চলাকালীন তাঁর ইচ্ছেনুযায়ী ব্যাটিং অর্ডারে পরিবর্তন আনতে পারেন। পরিবর্তন সংক্রান্ত বিষয়ে কোন নিয়মের প্রবর্তন হয়নি। একের অধিক ইনিংসের ক্ষেত্রেও এ পরিবর্তন প্রযোজ্য। আবার ইচ্ছে করলে দলনায়ক ফলো-অনের কবলে পড়লে পুণরায় খেলার-পূর্বেকার ব্যাটিং অর্ডারের ধারাবাহিকতা বজায় রাখতে পারেন। এরফলে একজন বোলারের খেলায় ধারাবাহিকভাবে তিন বলে একই ব্যাটসম্যানকে দুইবার আউট করার মাধ্যমে হ্যাট্রিকের সম্ভাবনা বেড়ে যায়।


title: ব্যাটিং অর্ডার

text: খেলার এক পর্যায়ে দ্রুত রান তোলার প্রয়োজন পড়লে দলনায়ক ব্যাটিং অর্ডারে সাজানো খেলোয়াড়কে উপরের দিকে নিয়ে আসতে পারেন। সচরাচর নীচের সারির ব্যাটসম্যানের ক্ষেত্রে এটি ঘটে থাকে। সাধারণতঃ তার উইকেটকে তেমন মূল্যায়ন করা হয় না। ব্যাটিং অর্ডারে দ্রুত রান সংগ্রহের উদ্দেশ্যে এ স্থানান্তর প্রক্রিয়া ‘পিঞ্চ হিটার’ নামে পরিচিত।


title: ব্যাটিং অর্ডার

text: দিনের শেষদিকে উইকেট পতন ঘটলে নীচের সারির ব্যাটসম্যানকে প্রেরণ করা হয়। এরফলে পরের দিন সকালে অধিক উপযোগী খেলোয়াড়দেরকে সংরক্ষিত অবস্থায় রাখা যায়। ক্লান্ত বা কম আলোকে কার্যকরী ব্যাটসম্যানদেরকে আউটের ঝুঁকি না নেয়ার উদ্দেশ্যেই এটি করা হয়। এক্ষেত্রে তিনি ‘নাইটওয়াচম্যান’ নামে পরিচিতি পান।


title: ব্যাটিং অর্ডার

text: উৎস:


title: কিশোরগঞ্জ পলিটেকনিক ইন্সটিটিউট

text: কিশোরগঞ্জ পলিটেকনিক ইনস্টিটিউট বাংলাদেশের কিশোরগঞ্জে অবস্থিত একটি সরকারি বহুমুখী কারিগরি শিক্ষা প্রতিষ্ঠান। ২০০৮ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।


title: কিশোরগঞ্জ পলিটেকনিক ইন্সটিটিউট

text: ২০০৮ সালে কারিগরি ও বৃত্তিমূলক শিক্ষা গ্রহনের উদ্দেশ্যে কিশোরগঞ্জ পলিটেকনিক ইন্সটিটিউট প্রতিষ্ঠিত হয়।


title: কিশোরগঞ্জ পলিটেকনিক ইন্সটিটিউট

text: কিশোরগঞ্জ পলিটেকনিক ইনস্টিটিউট কিশোরগঞ্জ জেলা শহর থেকে ৬ কিলোমিটার দক্ষিনে কিশোরগঞ্জ-করিমগঞ্জ মহাসড়কের পাশে জঙ্গলবাড়ি নামক স্থানে অবস্থিত। ৫ একর জমির উপরে এ শিক্ষা প্রতিষ্ঠানটি স্থাপিত হয়। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, ওয়ার্কশপ, গ্রন্থাগার, মসজিদ, ৫০০ আসন বিশিষ্ট মিলানায়তন ও আইটি সেন্টার রয়েছে। এছাড়া শিক্ষার্থীদের জন্য ৪ তলা বিশিষ্ট দুটি ছাত্রাবাস রয়েছে।


title: কিশোরগঞ্জ পলিটেকনিক ইন্সটিটিউট

text: বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।


title: উত্তর অয়নান্ত

text: উত্তর অয়নান্ত বা জুন অয়নান্ত হলো পৃথিবীতে সংঘটিত একটি অয়নান্ত, গ্রেগরিয়ান বর্ষপঞ্জি অনুসারে প্রতি জুন মাসের ২০ হতে ২২ তারিখের মধ্যে এটি সংঘটিত হয়। উত্তর গোলার্ধে উত্তর অয়নান্ত হলো গ্রীষ্মকাল; অপরদিকে দক্ষিণ গোলার্ধে এই সময়ে শীতকাল বিরাজ করে।


title: উত্তর অয়নান্ত

text: ২১ মার্চ তারিখে সূর্য নিরক্ষরেখা অতিক্রম করার পর, পৃথিবী যতই তার কক্ষপথে অগ্রসর হয় ততই পৃথিবীর উত্তর গোলার্ধ সূর্যের দিকে ঝুঁকতে থাকে এবং দক্ষিণ গোলার্ধ সূর্য থেকে দূরবর্তী হতে থাকে। এর ফলে উত্তর গোলার্ধে দিনের দৈর্ঘ্য ক্রমশ বৃদ্ধি পায় এবং রাতের দৈর্ঘ্য ক্রমশ হ্রাস পেতে থাকে। অপরদিকে দক্ষিণ গোলার্ধে এর ঠিক বিপরীত অবস্থা চলতে থাকে। এইভাবে উত্তর গোলার্ধ সূর্যের নিকটবর্তী হতে থাকে এবং ২০ হতে ২২ জুনের মধ্যে কোন এক সময় তা সূর্যের সর্বাধিক নিকটবর্তী হয়। ঐ দিন সূর্য কর্কটক্রান্তি রেখার উপরে লম্বভাবে কিরণ দেয় বলে উত্তর গোলার্ধে সবচেয়ে বড় দিন এবং সবচেয়ে ছোট রাত্রী হয় (১৪ ঘন্টা দিন এবং ১০ ঘন্টা রাত্রি)। দক্ষিণ গোলার্ধে এর বিপরীত অবস্থা হয়। এই সময়ে সূর্য উত্তরায়নের শেষ সীমায় পৌছায় বলে এই দিনকে উত্তর অয়নান্ত দিবস বা কর্কট সংক্রান্তি বলে।


title: উত্তর অয়নান্ত

text: নিকট অতীত এবং ভবিষ্যতে উত্তর অয়নান্ত সংঘটনের তারিখ গুলো হলোঃ


title: জয় সোনী

text: জয় সোনী একজন ভারতীয় নায়ক এবং উপস্থাপক। তিনি তাঁর পেশাদারী জীবন শুরু করেন ২০০৩ সালে দিল মাঙ্গে মোর ছবি দিয়ে। পরে তিনি স্টার প্লাস-এর টিভি অনুষ্ঠান বা বাহু অউর বেবি করেন। তাঁকে কতিপয় টেলিভিশন ধারাবাহিক নাটকে – ধার্‌তি কা ভীর ইয়োদ্ধা পৃথবীরাজ চৌহান,শাসুরাল গেঁদা ফুল এবং সংস্কার ধারোহর আপনো কি -তে দেখা যায়। ২০১১ সালে জয় সনি একটি ইন্ডিয়ান গানের শো সা রে গা মা পা লি’ল চাম্পস্ ২০১১ উপস্থাপনা করেন। তিনি তাঁর স্ত্রী পূজা শাহ্ সনি যোগে স্টার প্লাসের একটি রিয়ালিটি শো নাচ বালিয়ে ৭ নামক অনুষ্ঠানে অংশগ্রহণ করেন কিন্তু ৫ম রাউন্ডেই অপসারিত হন।


title: দুধকলমি

text: দুধকলমি (), (বৈজ্ঞানিক নাম: " Operculina turpethum") ফুলের পাপড়ির রং দুধের মতো সাদা বলে হয়তো এই নামকরণ করা হয়েছে। এই ফুলটি Indian Jalap নামেও সমাধিক পরিচিত।


title: দুধকলমি

text: এটা ভারতীয় উপমহাদেশের খুবই পরিচিত একটি ফুল। পাতার দৈর্ঘ্য ৪ থেকে ১১ সেন্টিমিটার। গ্রামের রাস্তার পাশের ঝোপে, নদীর ধারের সিক্ত জমিতে কোনো ধারকে জড়িয়ে বেড়ে ওঠে। বীজের মাধ্যমে বংশবৃদ্ধি ঘটে।


title: হুক্কা

text:
হুক্কা আরবি: أرجيلة, ফার্সি: قلیان, উর্দু حقّہ ধূমপান করার মাধ্যম। যা মাদকের চেয়েও খতিকর। অনেকে নল জল, হুকি নামেও ডেকে থাকে।
আবার অনেকে ভারতীয় ধুমপান পাইপ বলেও ডেকে থাকেন। হুকার মাধ্যমে ধুমপান স্বাস্থের জন্য অত্যন্ত ক্ষতিকর। আর এই জল কখনোই পরিশুদ্ধ নয়। বরং শরীরের জন্য সংক্রামক রোগ সৃষ্টি করতে পারে। ধারণা করা হয় মুঘল সম্রাটের ইরফান শাইখ বা পারস্যের সাফাভি রাজবংশ এই হুক্কার আবিস্কারক। আর সেখান থেকেই গোটা ভারতবর্ষে হুক্কা ছড়িয়ে পড়ে কিছু দিনের মধ্যই ওসমানি সম্রজ্যের সময়ে হুক্কা পার্শবর্তী সাফাভি রাজবংশ থেকে মিসর ও লেভ্যান্ট ছড়িয়ে পরে। আর খুব জনপ্রিয়তা লাভ করে। হুক্কা মূলত একটি আরবি শব্দ হুককা থেকে এসেছে। দ্রুত এর ব‍্যবহার আসেপাশের অঞ্চলে ছড়িয়ে পড়ে, বিশেষ করে হুক্কা পান দক্ষিণ আমেরিকায় জনপ্রিয়তা অর্জন করে। দক্ষিণ আমেরিকা, ইউরোপ, অস্ট্রেলিয়া, দক্ষিণ এশিয়া, তানজানিয়া, এবং দক্ষিণ আফ্রিকায়, মূলত লেভ্যান্ট থেকে আসা অভিবাসিদের কাছে জনপ্রিয়তা অর্জন করেছে। আর ছোটদের মধ্যেও ছড়িয়ে পড়েছে।


title: যমুনা নদী (পশ্চিমবঙ্গ)

text: যমুনা নদী ইছামতি নদীর একটি উপনদী। নদীটি ভারতের পশ্চিমবঙ্গ রাজ্য দিয়ে প্রবাহিত এবং নদিয়া ও চব্বিশ পরগণা জেলার অন্যতম বড় নদী।


title: যমুনা নদী (পশ্চিমবঙ্গ)

text: পশ্চিমবাংলার ত্রিবেণী সংগমের অন্যতম নদী যমুনা অতীতে প্রবহমান ও গুরুত্বপূর্ণ নদী ছিল। পঞ্চদশ শতকে বিপ্রদাস পিপলাই এর কালে "যমুনা বিশাল অতি" বলে উল্লেখ করা আছে। ত্রিবেণী সপ্তগ্রামের বর্ননায় বিপ্রদাস বলেছেন "'গঙ্গা আর সরস্বতী যমুনা বিশাল অতি, অধিষ্ঠান উমা মাহেশ্বরী"'। কালক্রমে যমুনা তার প্রবাহ হারিয়ে খালের আকারে বয়ে গঙ্গাতে পড়েছে।


title: যমুনা নদী (পশ্চিমবঙ্গ)

text: নদীটি নদিয়া জেলার অতীতের মূল স্রোতধারা ভাগীরথী থেকে উৎপন্ন হয়ে ইছামতী পর্যন্ত প্রবাহিত হত। এর পর নদীটি নদীয়া থেকে উত্তর ২৪ পরগনা জেলায় প্রবেশ করে বেশ কয়েকটি জনপদ- হরিণঘাটা, নগরউখড়া, গাইঘাটা ও গোবরডাঙার পাশ দিয়ে প্রবাহিত হয়ে চারঘাটের কাছে ইছামতি নদীতে মিলিত হয়েছে। এই নদীটির প্রধান উপনদী হল চৈতা নদী। চৈতা নদী যমুনা নদীর সঙ্গে মিলিত হয় ট্যাংরার কাছে। নদিটিতে বছরের অন্য সময় জল না থাকলেও বর্ষার সময় প্রচুর জল বহন করে ও বন্যার সৃষ্টি করে।


title: শাজাহানপুর উপজেলা

text: শাজাহানপুর উপজেলা বাংলাদেশের বগুড়া জেলার একটি উপজেলা।


title: শাজাহানপুর উপজেলা

text: বগুড়া শহর থেকে দূরত্ব ১০ কিমি। বগুড়া সদরের দক্ষিণ দিকে এর অবস্থান। শাহজাহানপুর উপজেলার উত্তরে বগুড়া সদর উপজেলা, দক্ষিণে শেরপুর উপজেলা পূর্বে গাবতলী উপজেলা ও ধুনট উপজেলা, পশ্চিমে নন্দীগ্রাম উপজেলা ও কাহালু উপজেলা অবস্থিত।


title: শাজাহানপুর উপজেলা

text:
এই উপজেলার ইউনিয়নসমূহ হল -
২০০২ সালের ৩ জুন ‘মাঝিড়া উপজেলা’ নামে নতুন একটি উপজেলা প্রতিষ্ঠা করতে গেজেট প্রকাশ হয়। এরপর ২৩ অক্টোবর থেকে একটি ভাড়া বাড়িতে উপজেলা প্রশাসনের কার্যক্রম চালু করা হয়। সে সময় প্রথম উপজেলা নির্বাহী অফিসার হিসেবে দায়িত্ব পালন করেন মো. আব্দুস সালাম মিয়া। তৎকালীন জেলা প্রশাসক রফিকুল মোহামেতের সহযোগীতায় ‘মাঝিড়া উপজেলা’র নাম পরিবর্তন করে ‘শাজাহানপুর উপজেলা’ নামে নামকরন করা হয়। এরপর ২০০৪ সালের ১৪ অক্টোবরে প্রায় ৫ কোটি টাকা ব্যয়ে ঢাকা-বগুড়া মহাসড়কের পাশে সাজাপুর মৌজায় নির্মিত ‘শাজাহানপুর উপজেলা’ কমপ্লেক্স’র উদ্বোধন করেন প্রধানমন্ত্রী বেগম খালেদা জিয়া।


title: শাজাহানপুর উপজেলা

text:
শাহজাহানপুর উপজেলায় পাঁচটি কলেজ রয়েছে। এদের মধ্যে দুবলাগাড়ি কলেজ১৯৮৬ সালে স্থাপিত হয়। বগুড়া ক্যান্টনমেন্ট পাবলিক স্কুল ও কলেজ১৯৭৯ সালে স্থাপিত, বগুড়া ক্যান্টনমেন্ট বোর্ড হাই স্কুল ১৯৭৭ সালে স্থাপিত, এই দুইটি স্কুল মাঝিড়া সেনানিবাসে অবস্থিত। এছাড়া করমউদ্দিন কলেজ, ডেমাজানী । আড়িয়া রহিমাবাদ সরকাারি উচ্চ বিদ্যালয়, আড়িয়া রহিমাবাদ প্রাথমিক বালক বিদ্যালয়, আড়িয়া রহিমাবাদ বালিকা বিদ্যালয়, রহিমাবাদ শালুকগাড়ি প্রাথমিক বিদ্যালয়, কামারপাড়া প্রাথমিক বিদ্যালয়, মাঝিড়া সরকারি উচ্চ বিদ্যালয় উল্লেখ্য,মিলেনিয়াম স্কলাস্টিক স্কুল ও কলেজ ১৯৯৮ সালে স্থাপিত হয় এবং প্রয়াস স্কুল (প্রতিবন্ধী স্কুল)  ২০১২ সালে স্থাপিত, এই দুই জাহাঙ্গিরাবাদ সেনানিবাসে অবস্থিত। শাহজাহানপুর উপজেলায় ছয়টি ফাযিল এবং দুইটি কামিল মাদ্রাসাও আছে।
এছাড়াও গ্রীণ ফিউচার পাবলিক স্কুল, নগরহাট। স্কুলটি ২০০৭ সালে প্রতিষ্ঠা লাভ করলেও এর আধুনিকায়ন শুরু হয়েছে ২০১৭ সালের ০১অক্টোবর থেকে।


title: জেনিফার কাপ্রিয়াতি

text: জেনিফার মারিয়া কাপ্রিয়াতি (; জন্ম: ২৯ মার্চ, ১৯৭৬) নিউইয়র্ক সিটিতে জন্মগ্রহণকারী সাবেক বিখ্যাত পেশাদার মার্কিন প্রমিলা টেনিস খেলোয়াড়। সাবেক ১নং টেনিস খেলোয়াড় হিসেবে তিনবার মহিলাদের গ্র্যান্ড স্ল্যাম প্রতিযোগিতার শিরোপা জয় করেছিলেন। এছাড়াও, ১৯৯২ সালের গ্রীষ্মকালীন অলিম্পিকের টেনিসে স্বর্ণপদক পান জেনিফার কাপ্রিয়াতি। আন্তর্জাতিক টেনিস হল অব ফেমে প্রবেশকারী কাপ্রিয়াতিকে সর্বকালের সেরা টেনিস খেলোয়াড়দের অন্যতম হিসেবে বিবেচনা করা হয়ে থাকে।


title: জেনিফার কাপ্রিয়াতি

text: ডেনিস (ডিমিসিস) ও স্টেফানো কাপ্রিয়াতি দম্পতির সন্তান তিনি। তিনি ইতালীয় বংশোদ্ভূত। বেলজীয় টেনিস তারকা জাভিয়ের মালিসের সাথে সম্পর্ক গড়ে তুলেছিলেন।


title: জেনিফার কাপ্রিয়াতি

text: ১৯৯০ সালে মাত্র ১৩ বছর ১১ মাস বয়সে ফ্লোরিডার বোকা র‌্যাটনে অনুষ্ঠিত হার্ড কোর্ট প্রতিযোগিতার চূড়ান্ত খেলায় অংশগ্রহণ করেন। কিন্তু গাব্রিয়েলা সাবাতিনি’র কাছে পরাজিত হন তিনি।


title: জেনিফার কাপ্রিয়াতি

text: অভিষেক মৌসুমেই ফরাসী ওপেনের সেমি-ফাইনালে পৌঁছেন। ঐ বছরের অক্টোবরে ১৪ বছর ২৩৫ দিন বয়সে সর্বকনিষ্ঠ খেলোয়াড় হিসেবে শীর্ষ ১০-এ পৌঁছেন। ১৯৯০ থেকে ১৯৯৩ সালের মধ্যে কাপ্রিয়াতি ছয়টি একক শিরোপা জয় করেন। তন্মধ্যে ১৯৯২ সালের বার্সেলোনা অলিম্পিকে স্টেফি গ্রাফকে পরাজিত করে স্বর্ণপদক লাভ করেন।


title: জেনিফার কাপ্রিয়াতি

text: ১৯৯৮ সালে পাঁচ বছর পর উইম্বলেডনে তিনি তাঁর প্রথম গ্র্যান্ড স্ল্যাম এককের শিরোপা পান। পরবর্তী দুই বছরে কাপ্রিয়াতি ধীরে ধীরে চ্যাম্পিয়নশীপের ছন্দে ফিরে আসেন। ১৯৯৯ সালে ফ্রান্সের স্ট্রসবার্গে ছয় বছরের মধ্যে প্রথম শিরোপা পান ও শীর্ষ-২০ র‌্যাঙ্কিংয়ে চলে আসেন।


title: জেনিফার কাপ্রিয়াতি

text: ২০০১ সালের অস্ট্রেলিয়ান ওপেনে সর্বশেষ বাছাই হিসেবে ঐ সময়ের ১নং টেনিস তারকা মার্টিনা হিঙ্গিসকে সরাসরি সেটে পরাভূত করে প্রথম গ্র্যান্ড স্ল্যামের শিরোপা জয় করেন। এছাড়াও ঐ বছরের অক্টোবরে ফরাসী ওপেন জয় করে র‌্যাঙ্কিংয়ের শীর্ষস্থানে আরোহণ করেন। ২০০২ সালে অস্ট্রেলিয়ান ওপেনের শিরোপা জয়ের পর শীর্ষ দশে নিয়মিতভাবে অবস্থান করছিলেন। কিন্তু ক্রমাগত আঘাতপ্রাপ্তির ফলে ২০০৪ সালে তার খেলোয়াড়ী জীবনের সমাপ্তি ঘটতে বাধ্য হয়।


title: জেনিফার কাপ্রিয়াতি

text: ১৯৯৩ সালের ইউ.এস. ওপেনের প্রথম রাউন্ডে পরাজয়বরণের পর ১৪ মাস প্রতিযোগিতামূলক টেনিসে অংশগ্রহণ করা থেকে বিরত থাকেন। দোকানে চুরি ও মারিজুয়ানা সেবনের অভিযোগে গ্রেফতার হন যা গণমাধ্যমে ব্যাপকভাবে প্রকাশিত হয়।


title: জেনিফার কাপ্রিয়াতি

text: তার খেলোয়াড়ী জীবনে ১৪টি পেশাদারী একক প্রতিযোগিতার শিরোপাসহ একটি মহিলা দ্বৈত প্রতিযোগিতার শিরোপা পান। ১৯৯২ সালে সেগা জেনেসিস কর্তৃক ‘জেনিফার কাপ্রিয়াতি টেনিস’ শীর্ষক ভিডিও গেম প্রকাশ করে। ২০০১ সালে ইএসপিএন কাপ্রিয়াতিকে বিশ্বের অন্যতম যৌন আবেদনময়ী ক্রীড়াবিদ হিসেবে আখ্যায়িত করে। ২০০৫ সালে টেনিস সাময়িকী কর্তৃক ৪০জন সেরা খেলোয়াড়দের মধ্যে তাকে ৩৬তম অবস্থানে রাখে। ১৪ জুলাই, ২০১২ তারিখে আন্তর্জাতিক টেনিস হল অব ফেমে তাকে অন্তর্ভুক্ত করে।


আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র (ফরাসি: "Centre international de liaison des écoles de cinéma et de télévision", CILECT) হল বিশ্বের প্রধান ও বৃহত্তম চলচ্চিত্র ও দূরদর্শন সংস্থানগুলির অন্যতম। ১৯৫৫ সালে এই সংস্থানটির প্রতিষ্ঠা করাহয় ফ্রান্সের কান শহরে।


title: আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র

text: সংস্থানটি, পৃথিবীর বিভিন্ন চলচ্চিত্র সংস্থানগুলির মধ্যেকার ধারণা আদানপ্রদান, দিকনির্দেশ ও চলচ্চিত্রের মান উন্নয়নের উদ্দেশ্যে প্রতিষ্ঠা করা হয়। ভারতীয় চলচ্চিত্র ও দূরদর্শন সংস্থান এর সদস্য।


title: সীমাবাড়ী ইউনিয়ন

text: সীমাবাড়ী ইউনিয়ন বাংলাদেশের বগুড়া জেলার একটি প্রশাসনিক এলাকা।ইউনিয়নটিকে প্রশাসনিকভাবে ৯নং সীমাবাড়ী ইউনিয়ন ডাকা হয়।


title: সীমাবাড়ী ইউনিয়ন

text:
এই ইউনিয়নটি রাজশাহী বিভাগের বগুড়া জেলার শেরপুর উপজেলার অন্তর্গত।
২০টি গ্রাম নিয়ে সীমাবাড়ী ইউনিয়ন গঠিত।


title: সীমাবাড়ী ইউনিয়ন

text:
০১জন চেয়ারম্যান, ০১জন সচিব এবং ১৩জন সদস্য (০৯জন পুরুষ এবং ০৩জন সংরক্ষিত মহিলা সদস্য) নিয়ে ইউনিয়ন প্রশাসন গঠিত। এছাড়াও ইউনিয়নের জন নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
সীমাবাড়ী ইউনিয়নের স্থায়ী অধিবাসীর সংখ্যা ৩২,৪২৫ জন।


title: সুঘাট ইউনিয়ন

text:
এই ইউনিয়নটি রাজশাহী বিভাগের বগুড়া জেলার শেরপুর উপজেলার অন্তর্গত।
[/ ইউনিয়ন প্রশাসনের ওয়েবসাইট]


title: ভবানীপুর ইউনিয়ন


title: বিশালপুর ইউনিয়ন

text: বিশালপুর ইউনিয়ন বাংলাদেশের বগুড়া জেলার শেরপুর উপজেলার একটি ইউনিয়ন।


title: বিশালপুর ইউনিয়ন

text: বিশালপুর ইউনিয়নের সঠিক ইতিহাস সম্পূর্ণ রুপে জানা যায়নি তবে মনে করা হয় অত্র ইউনিয়নে বিশাল বিশাল শস্যক্ষেত থাকার কারণেই এর নামকরণ করা হয়েছে বিশালপুর।


title: বিশালপুর ইউনিয়ন

text: অত্র ইউনিয়নের মানুষ সাধারণত বাংলা ভাষাতেই কথা বলে। তারা নিজেদের মধ্যে কথা বলার সময় তাদের আঞ্চলিক ভাষা ব্যবহার করে। অত্র ইউনিয়নের বেশীর ভাগ মানুষই ইসলাম ও হিন্দু ধর্মালম্বী। তবে কিছু খ্রিষ্টান ধর্মালম্বী মানুষও অত্র ইউনিয়নে বাস করে। এছাড়াও এখানে বেশ কিছু আদিবাসী শ্রেণীর মানুষ বাস করে।


title: বিশালপুর ইউনিয়ন

text: শেরপুর উপজেলা হতে বিশালপুর ইউ/পি’র দুরত্ব প্রায় ১৫ কিলোমিটার। ইউ/পি পর্যন্ত পাকা রাস্তা রয়েছে। তাছাড়া মির্জাপুর হতে দোয়ালসাড়া ১১ কিলোমিটার এবং মির্জাপুর হতে রানীর হাট পর্যন্ত ১২ কিলোমিটার, বামিহালী হতে ইউনিয়ন পরিষদ পর্যন্ত ১ কিলোমিটার পাকা রাস্তা রয়েছে। উল্লেখিত রাস্তা তিনটি সহ ইউনিয়নের ভিতরে আরও কিছু পাকা রাস্তা সহ সর্বমোট ৩০ কিলোমিটার পাকা রাস্তা রয়েছে।


title: বিশালপুর ইউনিয়ন

text: পুরুষ ১৫,৪০৫ জন, মহিলা ১৪,২১৬ জন এবং মোট ২৯,৬২১ জন


title: বিশালপুর ইউনিয়ন

text: কচুয়া পাড়া উচ্চ বিদ্যালয়, বিরাকৈর আদর্শ উচ্চ বিদ্যালয়, দোয়ালসাড়া মাধ্যমিক বিদ্যালয়, বিশালপুর উচ্চ বিদ্যালয়, পাঁচ দেউলী পলাশ মেমোরিয়াল উচ্চ বিদ্যালয়, পেঁচুল উচ্চ বিদ্যালয়


title: মির্জাপুর ইউনিয়ন, শেরপুর

text: এই ইউনিয়নটি রাজশাহী বিভাগের বগুড়া জেলার শেরপুর উপজেলার অন্তর্গত।


title: খানপুর ইউনিয়ন


title: খামারকান্দি ইউনিয়ন

text:
এই ইউনিয়নটি রাজশাহী বিভাগের বগুড়া জেলার শেরপুর উপজেলার অন্তর্গত।
[/ ইউনিয়ন প্রশাসনের ওয়েবসাইট]
From:Sagar Ray


খামারকান্দি ইউনিয়ন


title: গাড়ীদহ ইউনিয়ন

text: গাড়ীদহ ইউনিয়ন বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে ২নং গাড়ীদহ ইউনিয়ন ডাকা হয়। বিগত বিএনপি সরকারের শেষ সময়ে এটিকে মডেল ইউনিয়নে পরিণত করা হয়। গাড়িদহ নামে ইউনিয়ন হলেও এর পরিষদ ভবন মূলত চন্ডিজান ও বাংড়া গ্রামের মাঝ বরাবর অবস্থিত।এটি করতোয়া নদীর তীরে অবস্থিত। নদীটি কানুপুর হতে রামনগন, কালশীমাটি, বাংড়া, গাড়ীদহ, জুয়ানপুর, চন্ডিজান, মহিপুর, চকপাথালিয়া, ফুৃলবাড়ী, কাফুরা হয়ে রণবীরবালা পর্যন্ত বিস্তৃত।


title: গাড়ীদহ ইউনিয়ন

text: শিল্প সমৃদ্ধ ইউনিয়ন এটি। এখানে রয়েছে "পল্লী উন্নয়ন একাডেমী" নামক প্রতিষ্ঠান যা বাংলাদেশের সবচেয়ে বড় উন্নয়নমূলক প্রতিষ্ঠান। রয়েছে সরকারি ডেইরি ফার্ম, মুক্তিযোদ্ধা কমপ্লেক্স ভবন, খেলার মাঠ সহ অসংখ্য শিক্ষা প্রতিষ্ঠান। রয়েছে শিল্পকারখানা সহ উল্লেখযোগ্য প্রতিষ্ঠান।


title: গাড়ীদহ ইউনিয়ন

text: ২নং গাড়ীদহ ইউনিয়ন, রাজশাহী বিভাগের বগুড়া জেলার শেরপুর উপজেলার অন্তর্গত একটি ইউনিয়ন। এর আয়তন ২৪.৮৯ বর্গকিমি।


title: গাড়ীদহ ইউনিয়ন

text:
৯টি ওয়ার্ড, ২৩টি মোজা, ২৯টি গ্রাম এবং ৯২টি পাড়া নিয়ে গাড়ীদহ ইউনিয়ন গঠিত।
১জন চেয়ারম্যান, ১জন সচিব এবং ১৩জন সদস্য (৯জন পুরুষ এবং ৩জন সংরক্ষিত মহিলা সদস্য) নিয়ে গাড়ীদহ ইউনিয়ন প্রশাসন গঠিত। এছাড়াও ইউনিয়নের ৯জন নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।


title: গাড়ীদহ ইউনিয়ন

text: গাড়ীদহ ইউনিয়নে ৫টি কলেজ, ৪টি উচ্চ বিদ্যালয়, ৯টি সরকারী প্রাথমিক বিদ্যালয়, ৪টি রেজিষ্ট্রি প্রাথমিক বিদ্যালয় সহ ১৪টি মাদ্রাসা রয়েছে।শেরপুর উপজেলা পরিষদ হতে দিকে ৪ কি: মি: পূর্ব-উত্তরে অবস্থিত গাড়ীদহ ইউনিয়ন পরিষদ। শেরপুর বাসস্ট্যান্ড এলাকা থেকে বেবি ট্রাক্সি,অটোরিক্সা, ভ্যান, সিএনজি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।


title: গাড়ীদহ ইউনিয়ন

text: গাড়ীদহ ইউনিয়নে ১২টি ঈদগাহ মাঠ, ৮১টি মসজিদ, ২টি মন্দির রয়েছে। এছাড়াও ১৩টি কবরস্থান, ১৪৬টি পুকুর এবং করতোয়া নদী রয়েছে। ইউনিয়ন ডিজিটাল সেন্টারে নানা ধরনের আধুনিক সেবা সহ জন্ম নিবন্ধন, মৃত্যু নিবন্ধন রেজিস্ট্রি করা হয়।


title: কুসুম্বী ইউনিয়ন

text: ১নং কুসুম্বী ইউনিয়ন, রাজশাহী বিভাগের বগুড়া জেলার শেরপুর উপজেলার অন্তর্গত একটি ইউনিয়ন। এর আয়তন ১৫ বর্গকিমি।


title: কুসুম্বী ইউনিয়ন

text:
৯টি ওয়ার্ড, ৩৫টি মোজা এবং ৪৮টি গ্রাম নিয়ে কুসুম্বী ইউনিয়ন গঠিত।
কুসুম্বী ইউনিয়নের গ্রামসমূহ হচ্ছে-
০১জন চেয়ারম্যান, ০১জন সচিব এবং ১৩জন সদস্য ( ০৯জন পুরুষ এবং ০৩জন সংরক্ষিত মহিলা সদস্য ) নিয়ে কুসুম্বী ইউনিয়ন প্রশাসন গঠিত। এছাড়াও ইউনিয়নের নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।


title: কুসুম্বী ইউনিয়ন

text: কুসুম্বী ইউনিয়নের স্থায়ী অধিবাসীর সংখ্যা ৩৯,৮৫০ জন। মোট জনসংখ্যার ১৯,২৫২ জন পুরুষ এবং ২০,৫৪৮ জন মহিলা। এই ইউনিয়নে পরিবার রয়েছে মোট ৫,৬৬৩ টি, তন্মধ্যে ৫৯৫ টি পরিবার ভূমিহীন।


title: কুসুম্বী ইউনিয়ন

text: এছাড়াও ৪,১১১ টি মুসলিম পরিবার, ৪৭২ টি হিন্দু পরিবার এবং ২৮০ টি অন্যান্য ধর্মাবলম্বী পরিবার বসবাস করে।


title: কুসুম্বী ইউনিয়ন

text: কুসুম্বী ইউনিয়নে শিক্ষার হার শতকরা ৩৫ ভাগ। এখানে ১টি কলেজ, ৪টি উচ্চ বিদ্যালয়, ৭টি সরকারী প্রাথমিক বিদ্যালয়, ৪টি রেজিষ্ট্রি প্রাথমিক বিদ্যালয় সহ ৩টি মাদ্রাসা রয়েছে।


title: কুসুম্বী ইউনিয়ন

text: এই ইউনিয়নে ২টি সাপ্তাহিক হাট সহ ১টি স্থানীয় বাজার বিদ্যমান।


title: কুসুম্বী ইউনিয়ন

text: কুসুম্বী ইউনিয়নে ১টি ইউনিয়ন স্বাস্থ্য ও পরিবার কল্যাণ কেন্দ্র, রয়েছে। সেবা কেন্দ্রটি ইউনিয়ন পরিষদের ৫০০ গজ উত্তরে অবস্থিত। এটি কুসুম্বী ইউনিয়নের জনসাধারণের চিকিৎসা সেবা প্রদানের অন্যতম কেন্দ্রবিন্দু। এখানে চিকিৎসকগন নিয়মিত জনসাধারনকে সেবা স্বাস্থ্য প্রদান করে থাকেন। ঔষধ মজুদ থাকা সাপেক্ষে গরীব রোগী, মা ও শিশুদের বিনামূল্যে ঔষধ সরবরাহ করা হয়।


title: কুসুম্বী ইউনিয়ন

text: তৎকালীন সময়ে, এদেশে হিন্দু রাজা-বাদশারা শাসন এবং রাজত্ব করতো। তারা বাংলাদেশের বিভিন্ন জেলায় তাদের রাজবাড়ী এবং মঠ স্থাপন করেন। তার মধ্যে বগুড়া জেলার শেরপুর উপজেলার ১নং কুসুম্বী ইউনিয়ন এর ৬নং ওয়ার্ডের জামুর গ্রামে একটি মঠ অবস্থিত । এখানে একটি রাজবাড়ী ছিল, বর্তমানে সেই রাজবাড়ীর সামান্য ভিটা বিদ্যমান আছে। ইউনিয়ন এর দর্শনীয় স্থান হিসেবে এই মঠই উল্লেখযোগ্য।


title: কুসুম্বী ইউনিয়ন

text: শেরপুর উপজেলা পরিষদ হতে দিকে ৮ কি: মি: দূরে অবস্থিত কুসুম্বী ইউনিয়ন পরিষদ। শেরপুর বাসস্ট্যান্ড এলাকা থেকে বেবি ট্রাক্সি,অটোরিক্সা, ভ্যান, সি এন,জি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।


title: কুসুম্বী ইউনিয়ন

text: কুসুম্বী ইউনিয়নে ১২ টি ঈদগাহ মাঠ, ৫৬ টি মসজিদ, ১ টি মন্দির রয়েছে। এছাড়াও ২টি কবরস্থান এবং ৯টি খোয়াড় রয়েছে। ইউনিয়ন ডিজিটাল সেন্টারে নানা ধরনের আধুনিক সেবা সহ জন্ম নিবন্ধন, মৃত্যু নিবন্ধনের রেজিস্ট্রি করা হয়।


title: ৮ম জাতীয় চলচ্চিত্র পুরস্কার (বাংলাদেশ)

text: ৮ম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৮ম আয়োজন; যা ১৯৮৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৫ সালের ২৩ জানুয়ারি সোনার গাঁও হোটেলে আয়োজিত এক অনুষ্ঠানের মাধ্যমে তৎকালীন মন্ত্রী এ.আর.ইউসুফ পুরস্কার বিতরণ করে। এই বছর ১৯টি শাখার মধ্যে ১০টি শাখায় পুরস্কার প্রদান করা হয়; তবে শ্রেষ্ঠ পার্শ্বচরিত্রে অভিনেত্রী সুবর্ণা মুস্তাফা পুরস্কৃত হলেও তিনি তা প্রত্যাখ্যান করেন।


title: মহামনা এক্সপ্রেস

text: মহামনা এক্সপ্রেস ভারতীয় রেলের একটি সুপারফাস্ট এক্সপ্রেস ট্রেন যা উত্তরপ্রদেশের বারানসি জংশন থেকে নতুন দিল্লী পর্যন্ত পরিসেবা প্রদান করে।


title: মহামনা এক্সপ্রেস

text: ২০১৬ সালের ২২ জানুয়ারি তারিখে ভারতের প্রধানমন্ত্রী নরেন্দ্র মোদী এই ট্রেনটির উদ্বোধন করেন।


title: ৯ম জাতীয় চলচ্চিত্র পুরস্কার (বাংলাদেশ)

text: ৯ম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৯ম আয়োজন; যা ১৯৮৪ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর "ভাত দে" শ্রেষ্ঠ চলচ্চিত্রসহ ৯টি বিভাগে পুরস্কার লাভ করে। এছাড়া "চন্দ্রনাথ" ৫টি, এবং "সখিনার যুদ্ধ", "মহানায়ক", "নয়নের আলো", ও "অভিযান" ১টি করে পুরস্কার লাভ করে। এছাড়া মোরশেদুল ইসলাম পরিচালিত "আগামী" শ্রেষ্ঠ স্বল্পদৈর্ঘ্য চলচ্চিত্রের পুরস্কার লাভ করে।


title: ৯ম জাতীয় চলচ্চিত্র পুরস্কার (বাংলাদেশ)

text: ২৮ ডিসেম্বর, ১৯৮৫ সালে ওসমানী স্মৃতি মিলনায়তনে আয়োজিত এক অনুষ্ঠানের মাধ্যমে পুরস্কার বিতরণ করেন তৎকালীন তথ্যমন্ত্রী মোঃ মোয়াজ্জেম হোসেন। এই বছর মোট ১৯টি বিভাগে পুরস্কার প্রদান করা হয়।


title: ৯ম জাতীয় চলচ্চিত্র পুরস্কার (বাংলাদেশ)

text: এই বছর "ভাত দে" চলচ্চিত্রের জন্য দ্বিতীয়বারে মত শ্রেষ্ঠ পরিচালক, শ্রেষ্ঠ চিত্রনাট্যকার ও শ্রেষ্ঠ সংলাপ রচয়িতা বিভাগে তিনটি পুরস্কার জিতেন আমজাদ হোসেন। রাজ্জাক চতুর্থবারের মত শ্রেষ্ঠ অভিনেতার পুরস্কার লাভ করেন। শাবানা এই বছর টানা চতুর্থবারের মত শ্রেষ্ঠ অভিনেত্রীর পুরস্কার লাভ করেন। আনোয়ারা তৃতীয়বারের মত শ্রেষ্ঠ পার্শ্বচরিত্রে অভিনেত্রী বিভাগে পুরস্কার লাভ করেন। সাবিনা ইয়াসমিন পঞ্চমবারের মত শ্রেষ্ঠ নারী কণ্ঠশিল্পী বিভাগে পুরস্কৃত হন।


title: তিরুমালা ধ্রুব বেরা

text: তিরুমালা ধ্রুব বেরা হল ভারতের অন্ধ্রপ্রদেশ রাজ্যের তিরুমালা বেঙ্কটেশ্বর মন্দিরের প্রধান উপাস্য দেবতা বেঙ্কটেশ্বরের মূল বিগ্রহটির নাম। দক্ষিণ ভারতে "ধ্রুব বেরা" বলতে কোনো মন্দিরের প্রধান উপাস্য দেবতাকে বোঝায়। এই শব্দটির আক্ষরিক অনুবাদ করলে দাঁড়ায় ‘স্থায়ী বিগ্রহ’। মন্দিরের ‘ধ্রুব বেরা’ গর্ভগৃহের বাইরে আনা হয় না। গর্ভগৃহের বাইরে বিশেষ ‘পূজা’ বা ‘সেবা’য় ধ্রুব বেরার প্রতিনিধিত্ব করে অন্যান্য বিগ্রহগুলি। ধ্রুব বেরাকে "মূলাবর" বা "মূল বিরাট" (প্রধান দেবতা) ও "অচল"ও (প্রধান) বলা হয়।


title: তিরুমালা ধ্রুব বেরা

text: তিরুমালা ধ্রব বেরাকে স্বয়ম্ভু মনে করা হয়। ভক্তেরা বিশ্বাস করেন, এই মূর্তিটি মানুষের হাতের তৈরি নয়। শ্রীবেঙ্কটাচল মাহাত্ম্যম্ অনুসারে, কলিযুগে ভক্তদের ত্রাণ করতে, এখানে এই বিগ্রহে বেঙ্কটেশ্বর বাস করেন। বিগ্রহটি ‘আগম’ (মূর্তি নির্মাণ শাস্ত্র) অনুসারে নির্মিত নয়। সেই কারণেই এটিকে স্বয়ম্ভু মনে করা হয়।


title: তিরুমালা ধ্রুব বেরা

text: ধ্রুব বেরার উচ্চতা ১০ ফুট। এটি ১৮ ইঞ্চির একটি বেদীর উপর দাঁড়িয়ে আছে। বেদীটি সাধারণ পদ্মের আকৃতি-বিশিষ্ট। এই বেদীতে খোদিত লিপিটি মন্দিরের ‘অর্চক’ বা পুরোহিত ছাড়া কেউই পড়তে পারেন না। বেদীটি সাধারণত তুলসী পাতায় ঢাকা থাকে। শুধুমাত্র বৃহস্পতিবার বিকেলে এবং শুক্রবারের অভিষেকম্ সেবার সময় তুলসী পাতাগুলি সরিয়ে নেওয়া হয়।


title: তিরুমালা ধ্রুব বেরা

text: বেঙ্কটেশ্বরের বিগ্রহটির সুন্দর কিছু বৈশিষ্ট্য রয়েছে। এই বিগ্রহের নাকটি চ্যাপ্টাও নয়, আবার স্পষ্টও নয়। চোখদুটি স্পষ্ট এবং ‘পচকর্পূরমে’ (কাচা কর্পূর) নির্মিত ‘নামমে’র (তিলক) তলায় আংশিক ঢাকা। নামমের আকার, আকৃতি ও বিস্তারিত বর্ণনা বৈখানস আগমের কঠোর নিয়ম অনুসারে নির্ধারিত হয়। মূর্তিটির মাথায় একটি স্বয়ম্ভু মুকুট রয়েছে এবং কাঁধের কাছে ‘জটাজুট’ দেখা যায়। বিগ্রহের বক্ষস্থল চওড়ায় ৩৬ থেকে ৪০ ইঞ্চি এবং কোমরটি চওড়ায় ২৪ থেকে ২৭ ইঞ্চি। যদিও আনুষ্ঠানিকভাবে কখনও বুক বা কোমর মাপা হয়নি। বিগ্রহের ঊর্ধ্বাঙ্গ অনাবৃত হওয়ায় বুকটি স্পষ্ট দেখা যায়। বুকের ডানদিকে উপবিষ্ট শ্রীদেবীর একটি মূর্তি খোদিত রয়েছে। লক্ষ্মীর এই খোদাইচিত্রটির বিগ্রহের অবিচ্ছেদ্য অংশ। বেঙ্কটেশ্বর বিগ্রহের চারটি হাত রয়েছে। উপরের হাতগুলিতে রয়েছে চক্রম্ ও শঙ্খ। এদুটি বিগ্রহের অংশ নয়। সুদর্শন চক্রটি উপরের ডান হাতে এবং পাঞ্চজন্য শঙ্খটি উপরের বাঁ হাতে ধরানো আছে। নিচের ডান হাতটি ‘বরদা হস্ত’ ভঙ্গিতে রয়েছে। এই ভঙ্গিতে হাতের তালুটি দর্শনার্থীর দিকে বরদানকারী ভঙ্গিতে ন্যস্ত। নিচের বাঁ হাতটি রয়েছে ‘কাত্যাবলম্বিত’ ভঙ্গিতে। এই ভঙ্গিতে হাতের তালু বিগ্রহের দিকে বুড়ো আঙুলটি প্রায় কোমরের সমরেখায় ন্যস্ত। বিগ্রহের নিম্নাঙ্গটি ধূতি-পরিহিত অবস্থায় দেখা যায়। দুটি হাঁটুই সামনের দিকে সামান্য ঝুঁকে আছে। এটি ভক্তদের ত্রাণকার্যে বেঙ্কটেশ্বরের ইচ্ছার প্রতীক। কাঁধে ধনুক ও তীর-ভরা তুনীর বহনের দাগ দেখা যায়। যদিও তিরুমালা রাম বিগ্রহের মতো মূর্তিটিতে ‘ত্রিভঙ্গ’ ভঙ্গিমা দেখা যায় না।


title: তিরুমালা ধ্রুব বেরা

text: তিরুমালা ধ্রুব বেরার গায়ে একাধিক অলংকার দেখা যায়। বিগ্রহের অনাবৃত ঊর্ধ্বাঙ্গে ‘যজ্ঞোপবীত’ (পৈতে) দেখা যায়। পৈতেটি বাঁ কাঁধ থেকে কোমরের ডান দিক পর্যন্ত লম্বিত রয়েছে। বিগ্রহের গায়ে চার সেট হার দেখা যায়। এছাড়া ধূতির উপর দু-ইঞ্চি পুরু একটি ‘কটিবন্ধম্’ (কোমরবন্ধ) দেখা যায়। বাহুতে বাহুবন্ধ এবং পায়ের গোড়ালির কাছেও কয়েকটি অলংকার দেখা যায়। বিগ্রহের কানে দুল দেখা যায়। এছাড়া বেঙ্কটেশ্বরের গায়ে মুদ্রার মালাও দেখা যায়।


title: তিরুমালা ধ্রুব বেরা

text: গর্ভগৃহে আয়োজিত প্রত্যেকটি অনুষ্ঠানের কেন্দ্রে থাকেন তিরুমালা ধ্রুব বেরাম। সুপ্রভাতম্ সেবার মাধ্যমে বেঙ্কটেশ্বরকে জাগরণ করানোর পর ‘শুদ্ধি’ করা হয়। শুদ্ধি অনুষ্ঠানে আগের দিনের ফুল বিগ্রহ থেকে সরিয়ে ফেলা হয়। তারপর দৈনিক প্রার্থনার জন্য ‘আকাশগঙ্গা তীর্থম্’ থেকে পবিত্র জল আনা হয়।তোমল সেবার সময় পায়ের সোনার ‘কবচম্’ খুলে সেটির ‘অভিষেকম্’ করা হয়। মন্দিরের ‘কৌতুক বেরাম্’ ভোগ শ্রীনিবাস বিগ্রহটিতে ধ্রুব বেরার প্রতিনিধি রূপে রোজ অভিষেকম্ করা হয়। তোমল সেবার পর রোজ প্রধান বিগ্রহে সহস্রনামার্চনা বা শ্রীনিবাসের ১০০০ নাম আবৃত্তি আয়োজিত হয়। দিনে তিন বার ‘নৈবেদ্যম্’ (নৈবেদ্য) উৎসর্গ করা হয়। নৈবেদ্য উৎসর্গের আগে বিভিন্ন ধর্মগ্রন্থ পাঠ করা হয়। প্রথম নৈবেদ্যম্ (যাকে প্রথম ঘণ্টাও বলা হয়) উৎসর্গের পর প্রবন্ধম্ পাঠ করা হয়। দ্বিপ্রহর ও দ্বিতীয় নৈবেদ্যম্ (যাকে দ্বিতীয় ঘণ্টাও বলা হয়) উৎসর্গের আগে পাঠ করা হয় ‘অষ্টোত্তরনাম’ (বেঙ্কটেশ্বরের ১০৮ নাম)। এটি একটি ঐকান্তিক সেবা। সন্ধ্যায় মালায়াপ্পা স্বামী বিগ্রহ সহস্র দীপালংকার সেবা থেকে ফেরার পর তোমল সেবা, অর্চনা ও নৈবেদ্যম্ উৎসর্গিত হয়। এটিকে ‘নৈশ কৈনকার্যম্’ বলা হয়। প্রধান বিগ্রহকে নৈবেদ্যম্ নিবেদনের পর অন্যান্য বিগ্রহেও নৈবেদ্য নিবেদিত হয়।


title: তিরুমালা ধ্রুব বেরা

text: দৈনিক সেবা ছাড়াও প্রতি বৃহস্পতিবার দ্বিতীয় ঘণ্টার পর অষ্টদল পাদপদ্মারাধনা সেবা আয়োজিত হয়। এই অনুষ্ঠানে পুরোহিতেরা বেঙ্কটেশ্বরের ১০৮টি উচ্চারণের সঙ্গে সঙ্গে বিগ্রহের পায়ে একটি একটি করে সোনার পদ্মফুল দেন। বেঙ্কটেশ্বরের পত্নীদের অর্চনার পর দুই ধরনের ‘আরতি’ করা হয়। বৃহস্পতিবার ধ্রুব বেরার তিরুপ্পাবদ সেবা আয়োজিত হয়। এই সেবা হয় গর্ভগৃহের তিরুমামনি মণ্ডপমে। এই সেবার সময় প্রচুর পরিমাণে ‘পুলিহোরা’ (হলুদ-মাখানো ভাত) পিরামিডের আকারে স্তুপীকৃত করে পায়সম্, লাড্ডু, জিলিপি ও আপ্পামের সঙ্গে নির্দিষ্ট মন্ত্র উচ্চারণের সঙ্গে সঙ্গে উৎসর্গ করা হয়। শুক্রবার ‘পঞ্চসূক্তম্’ (‘পুরুষসূক্তম্’, ‘শ্রীসূক্তম্’, ‘নারায়ণসূক্তম্’, ‘ভূসূক্তম্’ ও ‘নীলসূক্তম্’ – এই পাঁচটি সূক্তম্) ও প্রবন্ধম্ আবৃত্তির সঙ্গে সঙ্গে অভিষেকম আয়োজিত হয়।


title: মেরিদা, স্পেন

text: মেরিদা () স্পেনের অটোনমোউস কমিউনিটির রাজধানী যা পশ্চিম স্পেনের এক্সত্রেমাদুরা প্রদেশে অবস্থিত। উক্ত পৌর এলাকার জনসংখ্যা (২০১২ অনুসারে) ৫৮,১৬৪ জন। এখানকার আর্কিওলজিক্যাল এনসেমবল ১৯৯৩ সাল পর্যন্ত ইউনেস্কো ওয়ার্ল্ড হেরিটেজ সাইটের সম্মান পেয়ে এসেছে।


title: ডুমুরের ফুল

text:
ডুমুরের ফুল সুভাষ দত্ত পরিচালিত বাংলাদেশি বাংলা ভাষার একটি শিশুতোষ চলচ্চিত্র। এটি সাহিত্যিক আশরাফ সিদ্দিকীর "গলির ধারের ছেলেটি" নামক গল্প অবলম্বনে নির্মিত হয়েছে। এতে মূল চরিত্রে অভিনয় করেছেন ববিতা, ইলিয়াস কাঞ্চন, শাকিল, সৈয়দ হাসান ইমাম, সিরাজুল ইসলাম প্রমুখ। চলচ্চিত্রটি ১৯৭৯ সালে প্রদত্ত জাতীয় চলচ্চিত্র পুরস্কার-এ তিনটি বিভাগে পুরস্কার অর্জন করে।
চলচ্চিত্রটির সঙ্গীত পরিচালনা করেছেন আজাদ রহমান এবং গীত রচনা করেছেন গাজী মাজহারুল আনোয়ার।
জাতীয় চলচ্চিত্র পুরস্কার


title: নেমেসিস (বাংলাদেশী ব্যান্ড)

text: নেমেসিস (Nemesis) ১৯৯৯ সালে গঠিত বাংলাদেশের একটি অলটারনেটিভ রক ব্যান্ড। এই ব্যান্ডের তিনটি স্টুডিও অ্যালবাম আছে। ২০১১ সালে বের হওয়া তাঁদের দ্বিতীয় অ্যালবাম শিরোনাম "তৃতীয় যাত্রা" এবং ২০১৭ সালে বের হয় তাদের তৃতীয় অ্যালবাম শিরোনাম "গণজোয়ার"


title: নেমেসিস (বাংলাদেশী ব্যান্ড)

text: তাঁদের গাওয়া মৃত্যুছায়া(২০১০) গানটি রেডিও ফুর্তি ২০১০ সালের সেরা গানের তালিকায় লিপিবদ্ধ হয়।


title: নেমেসিস (বাংলাদেশী ব্যান্ড)

text:
নেমেসিস ৬ বছর পরে তাঁদের দ্বিতীয় এ্যালবাম "তৃতীয় যাত্রা" মুক্তি দেন। প্রথম গান "কবে" প্রথমে বিভিন্ন রেডিও স্টেশনে ২০১১ সালে প্রকাশিত হয়। স্টুডিও বাংগির প্রযোজনায় নভেম্বরে এই গানের মিউজিক ভিডিও বের হয়। এই এ্যালবাম ২৩শে নভেম্বর বেইলি রোডে ক্যাফে ৩৩ এ মুক্তি দেওয়া হয়। তৃতীয় যাত্রা ২০১১ সালে সমলোচক ও জনপ্রিয়তা দুই বিভাগেই সেরা ব্যান্ড পুরস্কারের জন্য মনোনীত হন। তাঁদের গান "কবে"-এর মিউজিক ভিডিও সিটিসেল চ্যানেল আই মিউজিক এওয়ার্ডের সেরা ভিডিও-এর জন্য মনোনীত হয়।
২০১২ এর মাঝামাঝি, মাহের খান ও ওমাইর খান ব্যাক্তিগত কারণে নেমেসিস ছাড়েন। ভক্তরা এই খবর শুনে ব্যথিত হয়। মাইলসের মানাম আহমেদের দুই পুত্র জেরিফ আহমেদ এবং জেহীন আহমেদ নেমেসিসের নতুন সদস্য হন।


title: নেমেসিস (বাংলাদেশী ব্যান্ড)

text: নেমেসিস বিভিন্ন দাতব্য শোতে অংশ নেয়। উল্লেখযোগ্য কনসার্টগুলোর মধ্যে আছে, গুলশান ইয়ুথ ক্লাবে ২০০৮ সালে 'সে নো টু ড্রাগ' কনসার্ট, ২০০৯ সালে ধানমন্ডি এম্ফিথিয়েটারে 'সেইভ দ্যা চিলড্রেন' ও 'স্ট্যান্ড আপ এগেইন্সট পোভার্টি' কনসার্ট, ২০১০ সালে আর্মি স্টেডিয়ামে 'ভোট ফর সুন্দরবন' কনসার্ট। তাঁরা বাংলাদেশ ইন্টারন্যাশনাল রিকভারি ডেভেলপমেন্ট সংস্থার আয়োজনে পথশিশুদের জন্য একটা কনসার্ট করেন। সেই প্রোগ্রামের অর্ধেক অর্থ সাভার ভবন ধ্বসে ক্ষতিগ্রস্থদের দেওয়া হয়।


title: অন্ধ্রপ্রদেশের জেলাসমূহের তালিকা

text: অন্ধ্রপ্রদেশ হল ভারতের ২৯টি রাজ্যের অন্যতম। এই রাজ্যে মোট ১৩টি জেলা রয়েছে। অনন্তপুর জেলা এই রাজ্যের বৃহত্তম এবং শ্রীকাকুলাম জেলা এই রাজ্যের ক্ষুদ্রতম জেলা। এই জেলাগুলি রাজ্যের দুটি অঞ্চলের মধ্যে বিন্যস্ত। এই অঞ্চলদুটি হল উপকূলীয় অন্ধ্র ও রায়ালসীমা।Sources:


title: ইসমাইল পাশা

text: ইসমাইল পাশা ( Turkish: "İsmail Paşa") (৩১ ডিসেম্বর ১৮৩০ – ২ মার্চ ১৮৯৫) ছিলেন মিশর ও সুদানের খেদিভ। ১৮৬৩ থেকে ১৮৭৯ পর্যন্ত তিনি এই পদে ছিলেন। তিনি তার দাদা মুহাম্মদ আলি পাশার মত উচ্চাভিলাষী ছিলেন এবং তার শাসনামলে মিশর ও সুদানে অনেক আধুনিকায়ন করা হয়। এসময় শিল্প ও অর্থনৈতিক ক্ষেত্রে ব্যাপক বিনিয়োগ, নগরায়ন এবং আফ্রিকায় সীমানা বিস্তার করা হয়।


title: ইসমাইল পাশা

text: ১৮৭৯ সালের একটি বক্তব্যে তার দৃষ্টিভঙ্গি ফুটে উঠে: "আমার দেশ এখন আর আফ্রিকার অংশ নয়; আমরা এখন ইউরোপের অংশ। তাই এটা স্বাভাবিক যে আমরা আমাদের পুরনো রীতিনীতি ত্যাগ করব এবং আমাদের সামাজিক অবস্থার সাথে সামঞ্জস্যপূর্ণ নতুন রীতিনীতি গ্রহণ করব"।


title: ইসমাইল পাশা

text: ১৮৬৭ সালে তিনি "খেদিভ" (ভাইসরয়) হিসেবে উসমানীয় ও আন্তর্জাতিক স্বীকৃতি লাভ করতে সক্ষম হন। ইতিপূর্বে ১৫১৭ থেকে ১৮৬৭ সাল পর্যন্ত তার পূর্ব‌সুরিরা "ওয়ালি" (গভর্নর) হিসেবে পরিচিত হতেন। তবে ইসমাইলের নীতির কারণে মিশর ঋণে জর্জরিত হয়ে পড়ে। ফলে সুয়েজ খাল কোম্পানিতে মিশরের শেয়ার যুক্তরাজ্যের কাছে বিক্রি করতে হয়।


title: ইসমাইল পাশা

text:
ইসমাইল পাশা ছিলেন ইবরাহিম পাশার তিন পুত্রের মধ্যে দ্বিতীয় এবং মুহাম্মদ আলি পাশার নাতি। তিনি কায়রোর আল মুসাফির খানা প্রাসাদে জন্মগ্রহণ করেছিলেন।
তার মা হোশিয়ার ছিলেন তার পিতার তৃতীয় স্ত্রী। বলা হয়ে থাকে যে হুশিয়ার ছিলেন উসমানীয় সুলতান দ্বিতীয় মাহমুদের স্ত্রী ও প্রথম আবদুল আজিজের মা পেরতেভনিয়ালের বোন।


title: ইসমাইল পাশা

text: ইসমাইল পাশা প্যারিসে ইউরোপীয় শিক্ষাগ্রহণ করেছেন। শিক্ষাসমাপ্তির পর তিনি দেশে ফিরে আসেন। তার বড় ভাইয়ের মৃত্যুর ফলে তিনি তার চাচা সাইদ পাশার উত্তরসুরি হন। সাইদ তাকে পরের কয়েক বছর বিদেশি মিশনের দায়িত্ব দেন। ১৮৬১ সালে সুদানে একটি বিদ্রোহ দমনের জন্য তাকে পাঠানো হয়।


title: ইসমাইল পাশা

text: সাইদের মৃত্যুর পর ১৮৬৩ সালের ১৯ জানুয়ারি ইসমাইল খেদিভ ঘোষিত হন। তবে উসমানীয় সাম্রাজ্য ও অন্যান্য বৃহৎ শক্তিগুলো তাকে একজন ওয়ালি হিসেবে স্বীকৃতি দিয়েছিল। উসমানীয়রা তেকে খেদিভ হিসেবে স্বীকৃতি দিতে অস্বীকৃতি জানায়। শেষপর্যন্ত ১৮৬৭ সালে সুলতান আবদুল আজিজের কাছ থেকে একটি ফরমান আদায় করতে সক্ষম হন। এতে পূর্বের চেয়ে বেশি কর প্রদানের বিনিময়ে তাকে খেদিভ হিসেবে স্বীকৃতি দেয়া হয়। আরেকটি ফরমানের মাধ্যমে উত্তরাধিকার নির্ধারণের ক্ষেত্রে পিতা থেকে পুত্রের বদলে ভাই থেকে ভাইয়ের কাছে ক্ষমতা হস্তান্তরের আইন অনুমোদন করে। ১৮৭৩ সালের একটি ফরমানে কার্যত মিশর খেদিভাতের স্বাধীনতা স্বীকার করে নেয়া হয়।


title: ইসমাইল পাশা

text: ইসমাইল পাশা ব্যাপক আকারে অভ্যন্তরীণ সংস্কার শুরু করেন। তিনি শুল্ক ব্যবস্থা, ডাকঘর সংস্কার করেন, বাণিজ্যিক অগ্রগতি বেগবান করেন। দেশে চিনি শিল্প গড়ে তোলা হয়। এসময় প্রাসাদ, বিলাসবহুল বিনোদন ব্যবস্থা, অপেরা ও থিয়েটার গড়ে উঠে। তিনি কায়রোর আকার অনেক বৃদ্ধি করেন। প্যারিসের মডেলে শহরের পশ্চিম প্রান্তে একটি নতুন মহল্লা গড়ে তোলা হয়। আলেক্সান্দ্রিয়ারও উন্নতি হয়। তিনি মিশরে ব্যাপক আকারে রেলপথ নির্মাণ প্রকল্প চালু করেন।


title: ইসমাইল পাশা

text: ১৮৬৬ সালের নভেম্বরে তিনি একটি প্রতিনিধি পরিষদ গঠন করেন যা তার অন্যতম উল্লেখযোগ্য অর্জন হিসেবে ধরা হয়। এই পরিষদ শুধুমাত্র উপদেষ্টার ভূমিকা পালন করবে ধরে নেয়া হলেও সদস্যরা সরকারি কাজের উপর গুরুত্বপূর্ণ প্রভাব ফেলেছিলেন। পরিষদে গ্রাম প্রধানদের উপস্থিতি উল্লেখযোগ্য ছিল।


title: ইসমাইল পাশা

text: ইসমাইল দাস প্রথা হ্রাসের প্রচেষ্টা করেছিলেন। তিনি আফ্রিকায় মিশরের শাসন বর্ধিত করেছেন। ১৮৭৪ সালে তিনি দারফুরকে নিজ শাসনের আওতাভুক্ত করেন। তবে ইথিওপিয়ার সম্রাট চতুর্থ ইয়োহান্নেস কর্তৃক কয়েকবার পরাজিত হওয়ার ফলে ইথিওপিয়ায় শাসন বিস্তৃত করা সম্ভব হয়নি, প্রথমে ১৮৭৫ সালের ১৬ নভেম্বর গুনদাত এবং পরের বছর মার্চে গুরার যুদ্ধে তিনি পরাজিত হয়েছিলেন।


title: ইসমাইল পাশা

text: ইসমাইল পাশা সমগ্র নীল নদ অঞ্চল এবং লোহিত সাগরের সমগ্র আফ্রিকান উপকূল নিজ শাসনের অন্তর্ভুক্ত করতে চেয়েছিলেন। এসকল কারণ এবং উক্ত অঞ্চলের সমৃদ্ধ কাঁচামাল ও উর্বর মাটির কারণে ইসমাইল ইথিওপিয়ার বিরুদ্ধে পদক্ষেপ নেন। এসময় ইথিওপিয়ার শাসক ছিলেন সম্রাট চতুর্থ ইয়োহান্নেস। ১৮৬৫ সালে উসমানীয়রা হাবেশ প্রদেশকে ইসমাইলের কাছে সমর্পণ করে। এই প্রদেশ ইথিওপিয়ার প্রতিবেশী ছিল। প্রথমে প্রদেশটি শুধু উপকূলীয় অংশ নিয়ে গঠিত ছিল। পরে ইথিওপীয় শাসকের অঞ্চলে এর সীমানা বৃদ্ধি করা হয়। বারকা বদ্বীপে বৃহৎ তুলা উৎপাদন ক্ষেত্রসহ নতুন অর্থনৈতিক প্রকল্প হাতে নেয়া হয়। ১৮৭২ সালে পূর্ব সুদান ও লোহিত সাগর উপকূল প্রদেশের গভর্নর ওয়ার্না‌র মানজিঙ্গার পাশা কর্তৃক বোগোস একীভূত হয়। ১৮৭৫ সালের অক্টোবর ইসমাইল পাশার সেনাবাহিনী পার্শ্ববর্তী হামাশিনের উচ্চভূমি অধিকার করে যা এসময় ইথিওপীয় সম্রাটের করদ অঞ্চল ছিল। ১৮৭৬ সালের মার্চে ইসমাইলের সেনাবাহিনী গুরার যুদ্ধে ইয়োহান্নেসের সেনাবাহিনীর কাছে পরাজিত হয়। ইসমাইলের পুত্র হাসান ইথিওপীয়দের হাতে বন্দী হন এবং মোটা অঙ্কের মুক্তিপণ দেয়ার পর ছাড়া পান। এরপর দীর্ঘ স্নায়ুযুদ্ধ শুরু হয় যা ১৮৮৪ সালে ইঙ্গ-মিশরীয়-ইথিওপীয় হেয়েট চুক্তির পর সমাপ্ত হয়েছে। এসময় বোগোস ইথিওপিয়াকে ফিরে দেয়া হয়। লোহিত সাগর প্রদেশ এর অল্প কিছুকাল পরে ইতালীয়রা দখল করে নেয়.


title: ইসমাইল পাশা

text: ইসমাইলের খেদিভাত সুয়েজ খাল খননের সাথে ঘনিষ্ঠভাবে যুক্ত ছিল। তিনি খাল খননের মিশরীয় অংশ তত্ত্বাবধান করতে রাজি হন। ক্ষমতা গ্রহণের পর তিনি সাইদের দেয়া সুবিধা অনুমোদন দিতে রাজি হননি। এই বিষয় ১৮৬৪ সালে তৃতীয় নেপোলিয়নের কাছে উত্থাপিত হলে তিনি ইসমাইলের পদক্ষেপের ফলে সৃষ্ট ক্ষতিপূরণের জন্য ৩৮,০০,০০০ পাউন্ড প্রদান করেন। এরপর ইসমাইল বৈদেশিক পক্ষগুলোর কাছে নিজেকে প্রতিষ্ঠার জন্য পদক্ষেপ নেন এবং অনেকাংশে সফল হন। ১৮৬৭ সালে তিনি প্যারিস ও লন্ডন সফর করেন। লন্ডনে রাণী ভিক্টোরিয়া ও লর্ড মেয়র তাকে স্বাগত জানান। ব্রিটেনে তিনি উসমানীয় সুলতানের সাথে ব্রিটিশ নৌবহরের প্রদর্শনী পরিদর্শন করেছিলেন। ১৮৬৯ সালে তিনি পুনরায় ব্রিটেন সফর করেন। সুয়েজ খাল চালু হওয়ার পর ইসমাইল উৎসবের আয়োজন করেন এবং এতে বিশ্বের বিশিষ্ট ব্যক্তিদের দাওয়াত দেয়া হয়।


title: ইসমাইল পাশা

text: ইসমাইল পাশার কর্মকাণ্ড এবং ইথিওপিয়ার সাথে যুদ্ধের ফলে মিশর ইউরোপীয় শক্তিগুলোর কাছে ঋণে জর্জরিত হয়ে পড়ে। তারা এই অবস্থাকে ইসমাইলের বিরুদ্ধে ব্যবহার করে। গৃহীত পদক্ষেপের মধ্যে মিশ্র আদালত ব্যবস্থা মিশরীয় ও সুদানিজদের কাছে অজনপ্রিয় পদক্ষেপের অন্যতম ছিল। এই ব্যবথায় ইউরোপীয়দেরকে মিশরীয় বা সুদানিজ আদালতের পরিবর্তে শুধুমাত্র তাদের নিজেদের দেশের বিচারকদের সামনে বিচার করা যেত। শেষপর্যন্ত অর্থনৈতিক সংকট তৈরী হয়। ঋণজনিত সংকটের ফলে শেষপর্যন্ত ১৮৭৫ সালে সুয়েজ খাল কোম্পানির মিশরীয় ও সুদানিজ শেয়ার ৩৯,৭৬,৫৮২ পাউন্ডের বিনিময়ে ব্রিটেনের কাছে বিক্রি করে দেয়া হয়। এরপর থেকে মিশর ও সুদানে বৃহৎ শক্তিগুলোর সরাসরি হস্তক্ষেপ শুরু হয়।


title: ইসমাইল পাশা

text: ১৮৭৫ সালের ডিসেম্বরে মিশরের অর্থনৈতিক অবস্থায় যাচাইয়ের জন্য ব্রিটিশ সরকার স্টিফেন কেভ ও জন স্টক্সকে পাঠায়। পরের বছর ১৮৭৬ সালের এপ্রিলে তাদের রিপোর্ট প্রকাশিত হয়। এতে বিদেশি শক্তিগুলোকে হস্তক্ষেপের সুপারিশ করা হয়। এর ফলশ্রুতিতে কেইস দে লা ডেটে প্রতিষ্ঠিত হয়। অক্টোবরে জর্জ গুশচেন ও জুবার্ট আরো তদন্ত চালান। এর ফলে অর্থনীতি ও সরকারের উপর ইঙ্গ-ফরাসি নিয়ন্ত্রণ স্থাপিত হয়। পরবর্তীতে মেজর বেরিঙের অধীনে আরেকটি কমিশন ১৮৭৮ সালে অধিকতর অনুসন্ধান করে। এরপর ইসমাইল পাশা সাংবিধানিক প্রধান, নুবার পাশা প্রধানমন্ত্রী, চার্লস রিভার্স উইলসন অর্থমন্ত্রী ও দা ব্লিগণিয়ার্স গণপূর্ত মন্ত্রী হন।


title: ইসমাইল পাশা

text: ইউরোপীয়দের আধিপত্য অধিকাংশ মিশরীয় মেনে নিতে পারেনি। তারা কর্নেল আহমেদ উরাবির নেতৃত্বে সংগঠিত হতে শুরু করে। বিদ্রোহের ফলে ইউরোপীয়দের কাছ থেকে মুক্তি সম্ভব আশা করে ইসমাইল উরাবিকে প্রতিরোধ করার জন্য বেশি চেষ্টা করেননি। তিনি দাবিমত সরকার বিলুপ্ত করেন। ব্রিটেন ও ফ্রান্স এই ঘটনাকে গুরুতর বিবেচনা করে। ১৮৭৯ সালের মে মাসে তারা ব্রিটিশ ও ফরাসি মন্ত্রীদের পুনর্বহালের জন্য চাপ প্রয়োগ করে। এসময় উরাবির হাতে দেশের বেশিরভাগ নিয়ন্ত্রণ ছিল এবং ইসমাইলেরও এতে সম্মতি ছিল না। ফলে ইসমাইল পাশাকে ক্ষমতাচ্যুত করার জন্য ব্রিটিশ ও ফরাসিরা উসমানীয় সুলতান দ্বিতীয় আবদুল হামিদকে চাপ দেয়। ১৮৭৯ সালের ২৬ জুন ইসমাইল পাশা পদচ্যুত হন। ইসমাইলের জ্যেষ্ঠ পুত্র তাওফিক পাশা অনেক নমনীয় ছিলেন এবং তাকে ইসমাইলের উত্তরসুরি করা হয়। ইসমাইল পাশা রেসিনায় নির্বাসনে যান যা বর্তমানে নেপলসের কাছে এরকোলানোতে অবস্থিত। ১৮৮৫ সাল পর্যন্ত তিনি নির্বাসনে ছিলেন। এরপর সুলতান দ্বিতীয় আবদুল হামিদ কর্তৃক তিনি ইস্তানবুলের এমিরগান প্রাসাদে ফিরে আসার অনুমতি পান। এখানে তিনি অনেকটা বন্দী জীবন কাটান। মৃত্যুর আগ পর্যন্ত তিনি এখানে ছিলেন। মৃত্যুর পর তাকে কায়রোতে দাফন করা হয়।


title: দুর্জন সিংহ দেব

text: দুর্জন সিংহ দেব মল্লভূমের ৫৩তম রাজা ছিলেন।


title: দুর্জন সিংহ দেব

text: ১৬৯৪ সালে রাজা দুর্জন সিংহ দেব একরত্ন মদনমোহন মন্দিরটি নির্মাণ করেন।বক্রাকার কার্নিশ ও একটি বর্গাকার সমতল ছাদ ওয়ালা ভবন যেটির মাথার উপরে চূড়া আছে।


title: ভোগ শ্রীনিবাস

text: ভোগ শ্রীনিবাস হল ভারতের অন্ধ্রপ্রদেশ রাজ্যের তিরুমালা বেঙ্কটেশ্বর মন্দিরের প্রধান দেবতা (‘ধ্রুব বেরা’) বেঙ্কটেশ্বরের একটি রৌপ্যনির্মিত প্রতিমূর্তি। এই বিগ্রহটি মনবলপ্পেরুমল বা কৌতুক বেরা নামেও পরিচিত। এই বিগ্রহটিতে দৈনিক ‘অভিষেকম্’ অনুষ্ঠান (তোমল সেবার অঙ্গ হিসেবে) এবং দৈনিক একান্ত সেবা অনুষ্ঠান আয়োজিত হয়। ভক্তরা বিশ্বাস করেন, এই বিগ্রহে ধ্রুব বেরার নির্যাস রয়েছে এবং এই বিগ্রহ ভক্তদের ইচ্ছা পূরণ করেন।


title: ভোগ শ্রীনিবাস

text: ৬১৪ খ্রিস্টাব্দে পল্লব রানি সামাবাই (যিনি কদবন-পেরুনদেবী নামেও পরিচিত) মন্দিরে এই বিগ্রহটি প্রতিষ্ঠা করেছিলেন। সামাবাই মন্দিরকে ভূসম্পত্তি ও সোনাও দান করেছিলেন। এই বিগ্রহটি ধ্রুব বেরার একটি যথাযথ প্রতিরূপ। শুধুমাত্র এই বিগ্রহে শঙ্খ ও চক্রদুটি স্থায়ী। বিগ্রহের ‘পীঠমে’ (বেদী) দেবতার পায়ের নিচে একটি যন্ত্র রয়েছে। এই যন্ত্রটিতে দুটি পরস্পর-বিরোধী অভিমুখে স্থাপিত সমবাহু ত্রিভূজ দেখা যায়। একটি রেশমি সুতোর মাধ্যমে এই বিগ্রহটি ধ্রুব বেরার সঙ্গে স্থায়ীভাবে বদ্ধ আছে। বিগ্রহটিকে যখন ধ্রুব বেরার প্রতিনিধি করে গর্ভগৃহের বাইরে আনা হয়, তখনও সুতোটি আটকানো থাকে। এর পর সেটিকে আবার সোনা দিয়ে আটকানো হয়।


title: ভোগ শ্রীনিবাস

text: "অভিষেকম্": ধ্রুব বেরা বিগ্রহে প্রতি শুক্রবার অভিষেকম্ করা হয়। কিন্তু ভোগ শ্রীনিবাস বিগ্রহে প্রতিদিন অভিষেকম্ আয়োজিত হয়।


title: ভোগ শ্রীনিবাস

text: "একান্ত সেবা": এই সেবার সময় ভোগ শ্রীনিবাস বিগ্রহটিকে শয়ন মণ্ডপমে একটি রুপোর দোলনায় স্থাপন করা হয়। বিগ্রহে চন্দন লেপন করা হয় এবং নৈবেদ্যম্ উৎসর্গ করা হয়। ‘ধনুর্মাসে’র সময় এই সেবাটি ভোগ শ্রীনিবাসের পরিবর্তে কৃষ্ণ বিগ্রহে করা হয়।


title: ভোগ শ্রীনিবাস

text: "সহস্র কলসাভিষেকম্": এই সেবার সময় এক হাজারটি রুপোর পাত্রে ‘পরিমল তীর্থম্’ (চন্দনমিশ্রিত পরিশ্রুত জল) দিয়ে ভোগ শ্রীনিবাস ও অন্যান্য মূর্তির অভিষেক করা হয়।


title: ভোগ শ্রীনিবাস

text: "অক্ষতারোপণ" সেবাটি আয়োজিত হয় ভোগ শ্রীনিবাস বিগ্রহটিকে ‘বঙ্গারু বাকিলি’র (স্বর্ণদ্বার) বাইরে নিয়ে এসে।


title: পাঞ্জাবের জেলাগুলির তালিকা (ভারত)

text: পাঞ্জাব ভারতের ২৯টি রাজ্যের অন্যতম। পাঞ্জাবের মোট জনসংখ্যা ২.৭৭ কোটি এবং জনঘনত্ব প্রতি বর্গ কিলোমিটারে ৫৫১ জন।


title: পাঞ্জাবের জেলাগুলির তালিকা (ভারত)

text: এই রাজ্যেরর জেলা সংখ্যা ২০টি।


title: খুলনা মডেল স্কুল এন্ড কলেজ

text: খুলনা মডেল স্কুল অ্যান্ড কলেজ বাংলাদেশের খুলনায় বয়রাতে অবস্থিত একটি স্বায়ত্বশাসিত শিক্ষা প্রতিষ্ঠান। ২০০৭ সালে এটি প্রতিষ্ঠিত হয়। এখানে মাধ্যমিক ও উচ্চমাধ্যমিক ছাত্রছাত্রীদের পাঠদান করে থাকে।


title: খুলনা মডেল স্কুল এন্ড কলেজ

text: বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষা প্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।


title: খুলনা মডেল স্কুল এন্ড কলেজ

text: ২০০৭ সালে খুলনা শহরের বয়রা এলাকায় জলিল সরণির উত্তর পাশে সরকারি ২ একর জমির উপর খুলনা মডেল স্কুল অ্যান্ড কলেজ স্থাপিত হয়। ড. মোল্লা জালাল উদ্দিন ২০০৭ সালের ১২ এপ্রিল এ প্রতিষ্ঠানটির প্রথম অধ্যক্ষ হিসেবে যোগদান করেন।২০০৭ সালের ০২ জুলাই থেকে শিক্ষা মন্ত্রণালয় কর্তৃক পর্যায়ক্রমে শিক্ষক ও কর্মচারীদের নিয়োগ দেয়া হয়। ২০০৭-২০০৮ শিক্ষাবর্ষে উচ্চমাধ্যমিক শ্রেণির ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেণির শিক্ষা কার্যক্রম শুরু হয়।


title: খুলনা মডেল স্কুল এন্ড কলেজ

text: খুলনা মডেল স্কুল অ্যান্ড কলেজ এর একাডেমিক ভবনটি পাঁচ তলা চতুর্ভুজ আকৃতির।ভবনটিতে পাঁচটি ফ্লোর মিলে মোট ৭৬,১১২ বর্গফুট স্পেস রয়েছে। এতে ৭৫টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ছাত্র ও ছাত্রীদের জন্য পৃথক দুইটি ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে।কলেজের বিদ্যুৎ সরবরাহকে গতিশীল রাখার লক্ষ্যে এখানে ২৫০ কেভিএ ক্ষমতাসম্পন্ন বৈদ্যুতিক সাব-স্টেশন নির্মিত হয়েছে। এছাড়াও আছে ২০০ কেভিএ ক্ষমতা সম্পন্ন একটি জেনারেটর। সার্বিক নিরাপত্তার জন্য চারদিকে সুউচ্চ প্রাচীর ঘেরা কলেজটিতে আরও আছে অভিভাবক শেড, সাইকেল গ্যারেজ এবং একাডেমিক ভবন সংলগ্ন অধ্যক্ষের জন্য আধুনিকমানের ডুপ্লেক্স বাসভবন।


title: খুলনা মডেল স্কুল এন্ড কলেজ

text: এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম যশোর মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।


title: বোল্ড

text: বোল্ড বিশ্বের অন্যতম জনপ্রিয় খেলা ক্রিকেটে ব্যাটসম্যানকে আউট করার এক ধরণের পদ্ধতি ও পরিভাষাবিশেষ। ক্রিকেটের আইনের ৩০নং ধারা অনুযায়ী এ ধরণের আউটের বিষয়ে বর্ণিত রয়েছে।


title: বোল্ড

text:
একজন বোলার কর্তৃক নিক্ষিপ্ত বলে ব্যাটসম্যানের পেছনে রক্ষিত উইকেটে আঘাত হানলে তিনি বোল্ড হবেন। ঐ বলে ব্যাট, গ্লাভস অথবা ব্যাটসম্যানের কোন অংশ স্পর্শ করেছে কি-না তা মূখ্য বিষয় নয়। তবে, অন্য কোন খেলোয়াড় বা আম্পায়ার কর্তৃক উইকেটে আঘাত হানলে তা যাচাইকৃত হতে হবে। ব্যাটসম্যানকে আউট করার এটি মোক্ষম উপায়বিশেষ। সেজন্য বোলারকে আউট অনুমোদনের জন্য আম্পায়ারের কাছে আবেদন করতে হয় না। ব্যাটসম্যান যদি বোল্ড হন তাহলে সাধারণতঃ তিনি স্বেচ্ছায় মাঠ ছেড়ে চলে যান।
নো বল, ওয়াইড বা ডেড বলে ব্যাটসম্যান আউট হবেন না। কিন্তু ওয়াইড বলে স্ট্যাম্পড হতে পারেন।


title: বোল্ড

text: আউটের অন্য উপায়ে ব্যাটসম্যানকে বোল্ড দেখানো হয়ে থাকে। যেমন: বল স্ট্যাম্প বরাবর পিচে পড়লে ব্যাটসম্যানের প্যাডে লাগলে তিনি এলবিডব্লিউ হবেন। কটের পর বোল্ড দ্বিতীয় সর্বাধিক সাধারণ পর্যায়। যদি একজন ব্যাটসম্যান বোল্ড হন, তাহলে আউট করার সমূদয় কৃতিত্ব বোলারকে দেয়া হয়।


title: পূর্ব গোদাবরী জেলা

text: পূর্ব গোদাবরী জেলা হল ভারতের অন্ধ্রপ্রদেশ রাজ্যের উপকূলীয় অন্ধ্র অঞ্চলের একটি জেলা। এই জেলার সদর শহর হল কাকিনাডা। ২০১১ সালের জনগণনা অনুসারে, এই জেলার জনসংখ্যা ৫,১৫১,৫৪৯। রাজামুন্দ্রি ও কাকিনাডা হল জনসংখ্যার হিসেবে গোদাবরী জেলাদ্বয়ের দুটি বৃহত্তম শহর।


title: পূর্ব গোদাবরী জেলা

text: ১৮৫৯ সালে রাজামুন্দ্রি জেলা বিভাজিত করে গোদাবরী ও কৃষ্ণা জেলা গঠিত হয়। ১৯২৫ সালে আবার গোদাবরী জেলা বিভাজিত করে পূর্ব ও পশ্চিম গোদাবরী জেলা গঠিত হয়। ১৯৫৬ সালের নভেম্বর মাসে নিজাম, সেডেড ও সরকার যুক্ত করে অন্ধ্রপ্রদেশ গঠিত হয়। এরপর ১৯৫৯ সালে ভদ্রাচলম ও নাগুরু তালুকদ্বয় (১৯৫৯ সালে ছিল দুটি তালুক। পরে তা ওয়াজেদু, বেঙ্কটপুরম, চেরলা, দুম্মুগুদেম, ভদ্রাচলম, নেল্লিপাকা, চিন্টুরু, কুনাবরম ও বররামচন্দ্রপুরম মণ্ডলে বিভক্ত হয়।) নিয়ে গঠিত পূর্ব গোদাবরী জেলার ভদ্রাচলম রাজস্ব বিভাগ খাম্মাম জেলার সঙ্গে যুক্ত হয়। ২০১৪ সালের জুন মাসে অন্ধ্রপ্রদেশ রাজ্য পুনর্গঠন ও বিভাজনের সময় ভদ্রাচলম (ভদ্রাচলম মন্দির ছাড়া), নেল্লিপাকা, চিন্টুরু, কুনাবরম ও বররামচন্দ্রপুর মণ্ডলগুলি আবার পূর্ব গোদাবরী জেলার সঙ্গে যুক্ত হয়।


title: পূর্ব গোদাবরী জেলা

text: দাক্ষিণাত্যের অন্যান্য অঞ্চলের মতো পূর্ব গোদাবরী জেলার ভূখণ্ডটিও প্রাচীনকালে নন্দ ও মৌর্য সাম্রাজ্যের অন্তর্ভুক্ত হয়েছিল। মৌর্য সাম্রাজ্যের পতনের পর এই জেলা সাতবাহন সাম্রাজ্যের অন্তর্ভুক্ত হয়। ৩য় শতাব্দীতে বিখ্যাত কবি রাজা হালের রাজত্বকাল পর্যন্ত এই জেলা সাতবাহনদের রাজ্যভুক্ত থাকে। প্রত্নতাত্ত্বিক খননকার্যের ফলে প্রাপ্ত মুদ্রা থেকে জানা গিয়েছে, এই জেলা গৌতমীপুত্র সাতকর্ণী, বাশিষ্ঠী-পুত্র পুলুময়ী ও যজ্ঞশ্রী সাতকর্ণীর রাজ্যভুক্ত ছিল। ৩৫০ খ্রিস্টাব্দে গুপ্ত সম্রাট সমুদ্রগুপ্ত এই জেলার পিষ্টপুরা ও অবমুক্ত দখল করেন। সমুদ্রগুপ্তের পর ৩৭৫ থেকে ৫০০ খ্রিস্টাব্দ পর্যন্ত পূর্ব গোদাবরী মাথারা রাজবংশের অধীনে ছিল। এই রাজবংশের প্রাচীনতম যে রাজার নাম জানা যায়, তিনি হলেন মহারাজা শক্তি বর্মা।


title: পূর্ব গোদাবরী জেলা

text:
৫ম শতাব্দীতে প্রথম বিক্রমেন্দ্র বর্মার রাজত্বকালে এই জেলা বিষ্ণুকুণ্ডিন রাজবংশের অধীনে আসে। নথি থেকে জানা যায়, বিষ্ণুকুণ্ডিনদের রাজত্ব পূর্ব গোদাবরী ছাড়াও বিশাখাপত্তনম জেলা, পশ্চিম গোদাবরী জেলা, কৃষ্ণা জেলা ও গুন্টুর জেলায় পরিব্যাপ্ত ছিল। ইন্দ্র ভট্টারক বাশিষ্ঠ কূলের শাসকদের পরাজিত করে এই অঞ্চলে বিষ্ণুকুণ্ডিন রাজত্ব পুনঃপ্রতিষ্ঠা করেছিলেন। কিন্তু কিছুকাল পরেই বিষ্ণুকুণ্ডিনরা কলিঙ্গ বাহিনীর কাছে পরাজিত হয়। ইন্দ্র ভট্টারকের পরে সিংহাসনে কয়েক জন রাজা বসেছিলেন। এঁদের মধ্যে দ্বিতীয় মাধব বর্মা ও মনচন্ন ভট্টারক তাঁদের রাজত্ব পুনঃপ্রতিষ্ঠা করার চেষ্টা করেছিলেন। দ্বিতীয় মাধব বর্মা এই পরিবারের শেষ গুরুত্বপূর্ণ শাসক।
৭ম শতাব্দীতে বাদামী চালুক্য সম্রাট দ্বিতীয় পুলকেশী ও তাঁর ভাই কুব্জ বিষ্ণুবর্ধন পিষ্টপুরা দখল করেন। কুব্জ বিষ্ণুবর্ধন প্রতিষ্ঠিত পূর্ব চালুক্য সাম্রাজ্যের রাজধানী প্রথমে ছিল পিষ্টপুরা। পরে বেঙ্গি ও শেষে রাজামুন্দ্রিতে পূর্ব চালুক্য সাম্রাজ্যের রাজধানী স্থানান্তরিত করা হয়েছিল। পরবর্তীকালে অনেক শাসক এই সাম্রাজ্য শাসন করেছিলেন। এর ইতিহাসে সিংহাসনের অধিকার নিয়ে বিরোধের ঘটনাও অনেক ঘটেছিল। চালুক্য প্রথম ভীম দ্রাক্ষা রামমে একটি শিব মন্দির নির্মাণ করেছিলেন। ৯৭৩ খ্রিস্টাব্দে পেদা কাল্লুর (কুর্নুল জেলা) জটা চোড ভীম এই রাজবংশের দানার্ণবকে হত্যা করে বেঙ্গি দখল করেন। দানার্ণবের দুই পুত্র প্রথম শক্তি বর্মা ও বিমল আদিত্য রাজ্য থেকে পালিয়ে গিয়ে চোল রাজা প্রথম রাজরাজ চোলের রাজসভায় শরণ নেন। তাঁদের হয়ে প্রথম রাজরাজ চোল বেঙ্গি দখল করেন এবং জটা চোড ভীমকে হত্যা করেন। কল্যাণীর পশ্চিম চালুক্য রাজবংশের সত্য রায় বেঙ্গিতে চোল সাম্রাজ্যের প্রভাব মেনে নিতে পারেননি। সেই সময় এই অঞ্চলে চোল ও চালুক্যদের মধ্যে অনেকগুলি সংঘর্ষের ঘটনা ঘটেছিল। ১০৭৫ খ্রিস্টাব্দে সপ্তম বিজয় আদিত্যের মৃত্যুর সঙ্গে সঙ্গে পূর্ব চালুক্য রাজবংশেরও পতন ঘটে।


title: পূর্ব গোদাবরী জেলা

text: সপ্তম বিজয় আদিত্যের প্রতিদ্বন্দ্বী প্রথম কুলোতুঙ্গা চোল (রাজেন্দ্র চালুক্য) চোলেদের সপক্ষে যুদ্ধ করে চালুক্য চোল প্রদেশ স্থাপন করেন। বেঙ্গি রাজ্যের অবশিষ্টাংশের মতো এই জেলাও তাঁদের সাম্রাজ্যের অন্তর্ভুক্ত হয়। এই জেলার অধিকাংশই তাঁর বিশ্বস্ত দলপতি বেলানতি চোডদের অধীনে ছিল। এই রাজবংশের বিখ্যাত শাসকেরা ছিলেন প্রথম গোঙ্কা, প্রথম রাজেন্দ্র চোড, দ্বিতীয় গোঙ্কা ও দ্বিতীয় রাজেন্দ্র চোড। পশ্চিম চালুক্য সাম্রাজ্যের ষষ্ঠ বিক্রমাদিত্য অল্প সময়ের জন্য এই অঞ্চল দখল করেছিলেন। কিন্তু চালুক্য চোল ও বেলানতি চোডরা আবার তাঁদের রাজ্য পুনরুদ্ধার করেন। বেলানতি দলপতিরা কোনার হৈহয়, দ্বিতীয় গোঙ্কা ও কাকতীয় রাজবংশের রুদ্রের বিদ্রোহ দমন করেছিলেন।


title: পূর্ব গোদাবরী জেলা

text: দ্রাক্ষা রামম ও অন্যান্য অঞ্চল থেকে প্রাপ্ত ১৩শ শতাব্দীর শিলালিপিগুলি এই অঞ্চলের ইতিহাসের উপর আলোকপাত করেছে। কাকতীয় রাজবংশের দ্বিতীয় প্রোল পশ্চিম চালুক্য সাম্রাজ্য থেকে স্বাধীনতা ঘোষণা করেন এবং চালুক্য চোলদের প্রজায় পরিণত হন। তাঁর পুত্র রুদ্র চালুক্য চোল সাম্রাজ্যের দ্বিতীয় রাজরাজের কাছ থেকে গোদাবরী বদ্বীপ অঞ্চলটি উপহার হিসেবে পান। বেলানদু চোডরা গোদাবরী বদ্বীপে রুদ্রের কর্তৃত্ব মেনে নিতে অস্বীকার করেন। বেলানতি রাজা দ্বিতীয় রাজেন্দ্র চোড তাঁর মন্ত্রী দবন প্রেগগদের নেতৃত্বে রুদ্রের বিরুদ্ধে সেনা পাঠিয়েছিলেন। রুদ্রের পর তাঁর ভাই মহাদেব সিংহাসনে বসেছিলেন। তিনি দেবগিরির যাদবদের সঙ্গে যুদ্ধ করতে গিয়ে নিহত হন। তাঁর পুত্র গণপতি কাকতীয় সিংহাসনে বসেন। তিনি নেল্লোর চোডদের সহায়তায় উত্তরের কলিঙ্গ সেনাবাহিনী, মাদুরাইয়ের পাণ্ড্য ও চোলদের পরাজিত করেন। গণপতি ও তাঁর কন্যা রুদ্রামা দেবীর রাজত্বকালে গোদাবরী উপত্যকায় কাকতীয় শক্তি অপ্রতিহত ছিল। ১২৯৫ খ্রিস্টাব্দে প্রতাপ রুদ্র সিংহাসনে আরোহণ করেন। তাঁর রাজত্বকালে দিল্লির সুলতানেরা এই অঞ্চলে হানা দিতে শুরু করেন। ১৩২৩ খ্রিস্টাব্দে মহম্মদ-বিন-তুঘলকের হাতে প্রতাপ রুদ্র পরাজিত হন। এরপর এই জেলা দিল্লি সুলতানির অধীনে আসে। মহম্মদ-বিন-তুঘলক দক্ষিণ ভারতকে পাঁচটি প্রদেশে ভাগ করে প্রাদেশিক শাসনকর্তা নিয়োগ করেছিলেন।


title: পূর্ব গোদাবরী জেলা

text: দিল্লির সুলতানেরা মুসুনুরি নায়ক বংশের প্রোলয়দের অধীনস্থ স্থানীয় শাসকদের বিদ্রোহের সম্মুখীন হয়েছিলেন। আদ্দানকি, কোপুলা, তেলগ ও পীঠপুরমের রেড্ডিরা এবং রচকোন্ডার রেচেরলা বেলমরা তাঁদের সক্রিয়ভাবে সাহায্য করেছিলেন। ওয়ারাঙ্গল স্বাধীনতা অর্জন করেছিল এবং তেলুগু দেশ এই স্বাধীনতা পঞ্চাশ বছর উপভোগ করেছিল। মুসুনুরি কাপায় নায়ক তোয়েতি আনবোতা নায়ক ও মুম্মাদি নায়কের (কোরুকোন্ডা) আত্মীয়দের গোদাবরী অঞ্চলের শাসনকর্তা হিসেবে নিযুক্ত করেন। মুম্মুদি নায়ক কাপায় নায়কের ভ্রাতুষ্পুত্রীকে বিবাহ করেন। মুম্মুদি নায়ক ১৩৮৮ সালে মারা যান। তাঁর পুত্ররা ৪০ বছর রাজ্যশাসন করেন। পরে তাঁরা কোন্ডাবিদুর রেড্ডিদের হাতে পরাজিত হন এবং তাঁদের রাজ্য কোন্ডাদিভুর অন্তর্ভুক্ত হয়। এরপর কলিঙ্গের চতুর্থ নরসিংহ দেব এই অঞ্চল জয় করতে সমর্থ হন। কিন্তু রাজামুন্দ্রির আনাবোতা রেড্ডির হাতে পরাজিত হন। তাঁর পর এই অঞ্চল শাসন করেন একই রাজবংশের অনবেম রেড্ডি ও কুমারগিরি।


title: পূর্ব গোদাবরী জেলা

text: কুমারগিরির সঙ্গে রচকোন্ডার রাচেরল ও কলিঙ্গের শাসকদের অনেকগুলি যুদ্ধ হয়েছিল। তিনি তাঁর সেনাপতি কাতয় বেমা ও রাজপুত্র অনবোতাকে পূর্বাঞ্চল জয় করতে প্রেরণ করেন। এর ফলে সীমাচলম পর্যন্ত বিস্তীর্ণ অঞ্চল তাঁর রাজ্যের অন্তর্ভুক্ত হয়। নব্য বিজিত অঞ্চল রেড্ডি রাজ্যের অন্তর্গত হওয়ার পর পূর্ব রাজ্য নামে একটি আলাদা প্রদেশ গঠিত হয়। এই প্রদেশের রাজধানী ছিল রাজামহেন্দ্রপুরম এবং শাসনকর্তা ছিলেন অনবোতা। ১৩৯৫ নাগাদ তাঁর অকালমৃত্যুর পর কাতয় বেমা ও তাঁর শ্যালক কুমারগিরিকে রাজ্যের প্রতি তাঁদের আনুগত্যের স্বীকৃতি স্বরূপ রাজামহেন্দ্র রাজ্য দান করা হয়। কাতয় বেমা রাজামহেন্দ্রপুরম চলে গেলে পেদা কোমতি বেমা কোন্ডাবিদুর সিংহাসন দখল করে বসেন।


title: পূর্ব গোদাবরী জেলা

text: কাতয় বেমা পেদা কোমতি বেমার কর্তৃত্ব স্বীকার করে নেন। কাতয় বেমা এরুব শাসনকর্তা অন্নদেব চোডের সঙ্গেও সংঘর্ষে লিপ্ত হন। অন্নদেব চোড রাজামহেন্দ্র রাজ্যের একটি বড়ো অংশ দখল করেছিলেন। কাতয় বেমা তাঁকে পরাজিত করে বিতাড়িত করেন। পরে অন্নদেব চোডের সঙ্গে একটি যুদ্ধে কাতয় বেমা নিহত হন। তাঁর মৃত্যুর পর অল্লদ রেড্ডি কাতয় বেমার পুত্র কোমারগিরিকে রাজামহেন্দ্রপুরমের সিংহাসনে বসান এবং তাঁর প্রতিনিধি হিসেবে রাজ্যশাসন করতে থাকেন। কোমারগিরির অকালমৃত্যু ঘটেছিল। ১৪২০ সালে মৃত্যু পর্যন্ত অল্লদ রেড্ডি এই অঞ্চল শাসন করেছিলেন। ১৪২৩ সালে বিজয়নগর সাম্রাজ্যের শাসক দ্বিতীয় দেব রায় তৎকালীন শাসক বীর ভদ্রকে পরাজিত করে এই রাজ্য অধিকার করেন।


title: পূর্ব গোদাবরী জেলা

text: ১৪৭০ সালে কপিলেশ্বর গজপতির মৃত্যুর পর তাঁর পুত্র হাম্বীর ও পুরুষোত্তমের মধ্যে সিংহাসনের অধিকার নিয়ে যুদ্ধ হয়েছিল। বাহমানিদের সাহায্যে হাম্বীর সিংহাসন দখলে সমর্থ হন। কিন্তু তিনি বেশিদিন রাজ্যশাসন করতে পারেননি। পুরুষোত্তম হাম্বীরকে ক্ষমতাচ্যুত করেন এবং রাজামুন্দ্রি ও অন্যান্য অঞ্চল জয়ের চেষ্টা করেন। কিন্তু তৃতীয় মহম্মদ শাহ তাঁর বাহিনী নিয়ে রাজামুন্দ্রিতে উপস্থিত হয়। যুদ্ধটি যদিও একটি শান্তি চুক্তির মাধ্যমে শেষ হয়েছিল। তৃতীয় মহম্মদ শাহের মৃত্যুর পর পুরুষোত্তম গজপতি সমগ্র গোদাবরী-কৃষ্ণা দোয়াব অঞ্চল জয় করেন এবং বাহমানি বাহিনীকে কোন্ডাদিভু পর্যন্ত দক্ষিণে বিতাড়িত করেন। তাঁর মৃত্যুর পর তাঁর পুত্র প্রতাপরুদ্র সিংহাসনে বসেন। বিজয়নগরের সম্রাট কৃষ্ণ দেব রায় তাঁর রাজ্য অধিকার করে রাজামুন্দ্রি দখল করেন। যদিও একটি চুক্তির মাধ্যমে কৃষ্ণ দেব রায়ের সঙ্গে নিজের কন্যার বিবাহ দিয়ে প্রতাপরুদ্র কৃষ্ণ দেব রায়ের বিজিত অঞ্চলের উত্তরাংশ ফেরত পান।


title: পূর্ব গোদাবরী জেলা

text: অস্থির পরিস্থিতির সুযোগ নিয়ে গোলকোন্ডার কুতুব শাহি শাসক সুলতান কুলি কুতুব শাহ উপকূলীয় অঞ্চল আক্রমণ করেন এবং রাজামুন্দ্রি ও পার্শ্ববর্তী রাজ্যগুলি দখল করে নেন। সুলতান কুলিকে তাঁর পুত্র জামশিদ কুতুব শাহ হত্যা করেন এবং তাঁর সিংহাসনে বসেন। এরপর তাঁর পৌত্র সুভান কুতুব শাহ সিংহাসনে বসেছিলেন। তাঁর শাসনকালে ইব্রাহিম কুতুব শাহকে শিতাব খান ও বিদ্যাধরের আক্রমণের সম্মুখীন হতে হয়েছিল। এই রাজবংশের শেষ শাসক আবদুল হাসান তানা শাহ ১৬৭২ থেকে ১৬৮৭ সাল অবধি রাজ্য শাসন করেছিলেন।


title: পূর্ব গোদাবরী জেলা

text: ১৬৮৭ সালে আওরঙ্গজেব গোলকোন্ডার সুলতানি দখল করেন। এর বর্তমান পূর্ব গোদাবরী জেলার ভূখণ্ড সহ গোলকোন্ডা মুঘল সাম্রাজ্যের বাইশটি প্রদেশের অন্যতম প্রদেশে পরিণত হয়। নিজাম-উল-মুলক (গোলকোন্ডার শাসনকর্তা) ফৌজদার নামের সামরিক আধিকারিকদের সাহায্যে প্রশাসন পরিচালনা করতেন। বিজিয়ানগরমের নতুন রাজা পশুপতি আনন্দ গজপতি রাজু ইংরেজদের আমন্ত্রণ জানান উত্তর সরকার দখল করার জন্য। ফরাসি ও ইংরেজদের মধ্যে যে বিরোধ বেধেছিল, তার পরিণতিতে ইয়ানাম বাদে সমগ্রহ উত্তর সরকারের অধিকার ফরাসিদের হাত থেকে চলে যায়।


title: পূর্ব গোদাবরী জেলা

text: সালাবত জংকে তাঁর ভ্রাতা নিজাম আলি খান সিংহাসনচ্যুত করেন। তিনি হাসান আলি খানকে রাজামুন্দ্রি ও চিকাকোল লিজ দেন। ১৭৬৫ সালের অগস্ট মাসে লর্ড রবার্ট ক্লাইভ ব্রিটিশ ইস্ট ইন্ডিয়া কোম্পানির হয়ে তৎকালীন মুঘল সম্রাট শাহ আলমের কাছ থেকে একটি ‘ফরমান’ আদায় করেন। এই ফরমানে উত্তর সরকারের অধিকার কোম্পানির হাতে ছেড়ে দেওয়া হয়। তবে এটি ১৭৬৬ সালের মার্চ মাস পর্যন্ত গোপন ছিল। ব্রিটিশরা কোন্ডাপল্লির দুর্গটি দখল করে নেয়। জেনারেল সিলাউডকে প্রয়োজনে সামরিক পদক্ষেপ গ্রহণের জন্য মছলিপত্তনমে পাঠানো হয়। নিজামরাও যুদ্ধের প্রস্তুতি গ্রহণ করতে শুরু করে। ১৭৬৬ সালের ১২ নভেম্বর কোম্পানির সঙ্গে একটি চুক্তির মাধ্যমে যুদ্ধ এড়ানো হয়। এই চুক্তি বলে সরকার প্রত্যর্পণ করা হয় এবং নিজামের সহায়তায় সেনাবাহিনী রাখা হয়।


title: পূর্ব গোদাবরী জেলা

text: ১৭৬৮ সালের ১ মার্চ সাক্ষরিত একটি দ্বিতীয় চুক্তির মাধ্যমে নিজাম শাহ আলমের অনুদানের বৈধতা স্বীকার করে নেন এবং সরকারগুলি কোম্পানিকে ছেড়ে দেন। পরিবর্তে তিনি বাৎসরিক ৫০,০০০ টাকা মৈত্রী ভাতা লাভ করেন। শেষে ১৮২৩ সালে উত্তর সরকারের উপর নিজামের কর্তৃত্ব শেষ হয় এবং এই অঞ্চল ব্রিটিশদের অধীনে আসে। এই অঞ্চল মাদ্রাজ প্রেসিডেন্সির অন্তর্ভুক্ত হয় এবং গোদাবরী জেলা গঠিত হয়। গোদাবরী জেলাই বর্তমানে পূর্ব ও পশ্চিম গোদাবরী জেলায় বিভক্ত হয়েছে।


title: পূর্ব গোদাবরী জেলা

text: ১৯৪৭ সালে ভারত স্বাধীন হওয়ার পর পূর্বতন ব্রিটিশ ভারতের মাদ্রাজ প্রেসিডেন্সি ভারতের মাদ্রাজ রাজ্য হয়। ১৯৫৩ সালে মাদ্রাজ রাজ্যের উত্তরাঞ্চলের জেলাগুলি নিয়ে নতুন অন্ধ্র রাজ্য গঠিত হয়। এই সময় গোদাবরী জেলা অন্ধ্র রাজ্যের অন্তর্ভুক্ত হয়। ১৯৫৪ সালে ফ্রান্স ফরাসি উপনিবেশ ইয়ানাম ভারতের হাতে প্রত্যর্পণ করে। কিন্তু প্রত্যর্পণ চুক্তির অন্যতম শর্ত ছিল এই জেলার পৃথক অস্তিত্ব বজায় রাখতে হবে। এই শর্ত অধুনা পুদুচেরি কেন্দ্রশাসিত অঞ্চলের অন্যান্য দক্ষিণ ভারতীয় ভূখণ্ডগুলির ক্ষেত্রেও প্রযোজ্য ছিল। সেই কারণে ইয়ানাম গোদাবরী জেলার সঙ্গে মিশে যায়নি।


title: পূর্ব গোদাবরী জেলা

text: পূর্ব গোদাবরী জেলার আয়তন । এই জেলার আয়তন ইন্দোনেশিয়ার সুম্বা দ্বীপের আয়তনের প্রায় সমান। এই জেলার উত্তর দিকে বিশাখাপত্তনম জেলা, উত্তরপশ্চিম দিকে ওডিশার মালকানগিরি জেলা, পূর্ব দিকে তেলঙ্গানার খাম্মাম জেলা, দক্ষিণ দিকে বঙ্গোপসাগর এবং পশ্চিম দিকে পশ্চিম গোদাবরী জেলা অবস্থিত। পুদুচেরির ইয়ানাম জেলার একটি ছোটো অংশ (১২ বর্গ মাইল (৩০ বর্গ কিলোমিটার)) এই জেলার মধ্যে অবস্থিত।


title: পূর্ব গোদাবরী জেলা

text: ২০১১ সালের জনগণনা অনুসারে, পূর্ব গোদাবরী জেলার জনসংখ্যা ৫১,৫১,৫৪৯। এই জেলার জনসংখ্যা সংযুক্ত আরব আমিরশাহি রাষ্ট্র বা মার্কিন যুক্তরাষ্ট্রের কলোরাডো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯তম এবং অন্ধ্রপ্রদেশ রাজ্যের জেলাগুলির মধ্যে ২য়। পূর্ব গোদাবরী জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ৫.১%। পূর্ব গোদাবরী জেলার লিঙ্গানুপাতের হার প্রতি ১০০০ জন পুরুষে ১০০৫ জন নারী এবং সাক্ষরতার হার ৭১.৩৫%।


title: পূর্ব গোদাবরী জেলা

text: পূর্ব গোদাবরী জেলার মোট জনসংখ্যার মধ্যে ২৫,৬৯,৪১৯ জন পুরুষ এবং ২৫,৮২,১৩০ জন নারী। ২০০১ সালের জনগণনার পর এই জেলায় মোট জনসংখ্যার হারে ৫.১০% পরিবর্তন এসেছে। ২০০১ সালের জনগণনার সময় এই জেলায় জনঘনত্বের হার ছিল ৪৫৪, যা ২০১১ সালে হয়েছে ৪৭৭।


title: পূর্ব গোদাবরী জেলা

text: ২০০৮-২০০৮ সালে ইন্টারন্যাশানাল ইনস্টিটিউট ফর পপুলেশন সায়েন্সেস পূর্ব গোদাবরী জেলার ৩৮টি গ্রামে ১০১৯টি বাড়িতে একটি সমীক্ষা চালায়। এই সমীক্ষা থেকে জানা যায়, ৯২.৫% বাড়িতে বিদ্যুৎ সংযোগ আছে, ৯৬.৭% বাড়িতে পানীয় জলের সংযোগ আছে, ৫০.৪% বাড়িতে শৌচাগার আছে এবং ৩০.৯% পাকা বাড়িতে বাস করেন। এই জেলার ২৮.৬% বালিকার বিয়ে বিবাহযোগ্য বয়স অর্থাৎ ১৮ বছরে পদার্পণের আগেই হয়ে যায়। ৭৯% ব্যক্তির একটি বিপিএল রেশন কার্ড আছে।


title: পূর্ব গোদাবরী জেলা

text: পূর্ব গোদাবরী জেলা সাতটি রাজস্ব বিভাগে বিভক্ত। এগুলি হল: অমলাপুরম, এটাপাকা, কাকিনাডা, পেদ্দাপুরম, রাজামুন্দ্রি, রামচন্দ্রপুরম ও রামপাচোদাবরম। এই রাজস্ব বিভাগগুলি আবার ৫৯টি মণ্ডলে বিভক্ত। মোট ১,৩৭৪টি গ্রাম, ২টি পৌরসংস্থা, ৭টি পুরসভা ও ১০টি সেন্সাস টাউন নিয়ে এই ৫৯টি মণ্ডল গঠিত। অন্ধ্রপ্রদেশ রাজ্যে মাত্র দুটি জেলাতেই দুটি পৌরসংস্থা আছে। একটি চিত্তুর এবং অপরটি এই পূর্ব গোদাবরী জেলা। এই জেলার দুটি পৌরসংস্থা হল কাকিনাডা ও রাজামুন্দ্রি। জেলার ৭টি পুরসভা হল অমলাপুরম, মন্ডপেটা, পেদ্দাপুরম, পীঠপুরম, রামচন্দ্রপুরম, সামালকোটা ও তুনি। ডলেশ্বরম, হুকুমপেটা ও কাতেরু সেন্সাস টাউনদুটি রাজামুন্দ্রি পৌরসংস্থার সঙ্গে যুক্ত হওয়ার পর এই জেলার অবশিষ্ট ৭টি সেন্সাস টাউন হল আরেমপুদি, বন্ডারুলঙ্কা, চিদিগা, মোরামপুদি, রামনায়াপেটা, রামপাচোদাবরম ও সূর্যরাওপেটা।


title: পূর্ব গোদাবরী জেলা

text: পোলাবরম অধ্যাদেশ অনুসারে চিন্টুরু, কুনাবরম, নেল্লিপাকা ও বররামচন্দ্রপুরম মণ্ডলগুলি পূর্ব গোদাবরী জেলার সঙ্গে যুক্ত হয়েছে।


title: পূর্ব গোদাবরী জেলা

text: এই জেলার ৭টি রাজস্ব বিভাগের অন্তর্গত ৬৪টি মণ্ডল হল:


title: পূর্ব গোদাবরী জেলা

text: পূর্ব গোদাবরী জেলার সাংস্কৃতিক ঐতিহ্য অত্যন্ত সমৃদ্ধ। এই জেলায় অন্ধ্রপ্রদেশের সংস্কৃতির সত্যকার প্রতিফলন ঘটেছে। পূর্ব গোদাবরী জেলা বেদ-পণ্ডিত, গোদাবরী নদী ও জেলাবাসীর আতিথেয়তার জন্য খ্যাত। একটি মত অনুসারে, তেলুগু ভাষার উৎপত্তি ঘটেছিল এই জেলার রাজামুন্দ্রি বা রাজামাহেন্দ্রী শহরে।


title: পূর্ব গোদাবরী জেলা

text: পূর্ব গোদাবরী জেলায় সংস্কৃতি, সংগীত, শিল্পকলা ও চলচ্চিত্রের একাধিক ব্যক্তিত্ব জন্মগ্রহণ করেছেন। কবি ও লেখক দেবুলাপল্লি কৃষ্ণশাস্ত্রী, সংগীতজ্ঞ এম. বালমুরলীকৃষ্ণন, পি. বি. শ্রীনিবাস, আদুর্থি সুব্বা রাও, সি. পুল্লাইয়া, অভিনেত্রী জয়া প্রদা এবং স্বাধীনতা সংগ্রামী, সমাজকর্মী ও রাজনীতিবিদ দুর্গাবাই দেশমুখ এই জেলার ব্যক্তিত্ব।


title: পূর্ব গোদাবরী জেলা

text: পূর্ব গোদাবরী জেলা দেশের অন্যান্য অংশের সঙ্গে রেল, সড়ক, জল ও আকাশপথে সুসংযুক্ত। চেন্নাই ও হাওড়ার মধ্যে সংযোগ-রক্ষাকারী ৫ নং জাতীয় সড়ক এই জেলার উপর দিয়ে গিয়েছে। রাজামুন্দ্রি, তুনি ও সামালকোট এই জেলার গুরুত্বপূর্ণ রেল জংশন। চেন্নাই ও হাওড়ার মধ্যে সংযোগ-রক্ষাকারী রেল লাইনটিও এই জেলার উপর দিয়ে গিয়েছে। জেলায় একটি বিমানবন্দর আছে। এটি হল রাজামুন্দ্রি বিমানবন্দর। এটি রাজামুন্দ্রির নগরকেন্দ্র থেকে ১০ কিলোমিটার ও জেলাসদর কাকিনাডা থেকে ৬৫ কিলোমিটার দূরে অবস্থিত। রাজামুন্দ্রি থেকে হায়দ্রাবাদ, চেন্নাই, বিজয়ওয়াড়া, বেঙ্গালুরু ইত্যাদি শহরে নিয়মিত বিমান চলাচল করে। কাকিনাডা একটি গুরুত্বপূর্ণ সমুদ্রবন্দর। ভারতের পূর্ব উপকূলে এই বন্দরের স্থান চেন্নাই, পারাদীপ, কলকাতা ও বিশাখাপত্তনম বন্দরের পরেই।


title: পূর্ব গোদাবরী জেলা

text: পূর্ব গোদাবরী জেলার রাজামুন্দ্রিতে একাধিক বিশ্ববিদ্যালয় অবস্থিত। এগুলি হল আদিকবি মান্নায়া বিশ্ববিদ্যালয় (রাজামুন্দ্রি), তেলুগু বিশ্ববিদ্যালয়, আচার্য এন. জি. রঙ্গ কৃষি বিশ্ববিদ্যালয় ও পেট্রোলিয়াম বিশ্ববিদ্যালয়। এছাড়া আছে জওহরলাল নেহেরু প্রযুক্তি বিশ্ববিদ্যালয়, কাকিনাডা, ডিস্ট্রিক্ট ইনস্টিটিউট অফ এডুকেশন অ্যান্ড ট্রেনিং (ডিআইইটি), রাজামুন্দ্রি। শেষোক্ত প্রতিষ্ঠানটি ১৯৮৯ সালে স্থাপিত হয় শিক্ষক-পদপ্রার্থী ও শিক্ষকদের প্রশিক্ষণের উদ্দেশ্যে। এগুলি ছাড়াও অনেক ইঞ্জিনিয়ারিং, মেডিক্যাল, আইন, ফার্মাসি, পলিটেকনিক ও স্নাতকোত্তর কলেজ আছে এই জেলায়। এই জেলার কয়েকটি উল্লেখযোগ্য কলেজ ও বিশ্ববিদ্যালয় হল রঙ্গরায় মেডিক্যাল কলেজ (কাকিনাডা), জিএসকেএম ল কলেজ, রাজীব গান্ধী ইনস্টিটিউট অফ ল, এসকে কলেজ অফ নার্সিং, বোনাম বেঙ্কট চলমায়া গ্রুপ অফ ইনস্টিটিউশনস, কাকিনাডা ইনস্টিটিউট অফ ইঞ্জিনিয়ারিং অ্যান্ড টেকনোলজি ইত্যাদি। উপরোক্ত শিক্ষাপ্রতিষ্ঠানগুলি ছাড়াও এই জেলায় অনেক বি. এড কলেজ, ফার্মা ও ইন্টারমিডিয়েট কলেজ আছে।